qundao/data-zh-poetry huggingface dataset:
壬辰寒食众春园
作者：韩琦
朝代：宋

寒食郊园此会稀，吏民随意赏芳菲。樽前有乐人还去，墙外无花蝶乱飞。众里鞦韆应是騃，岸边鸥鸟却忘机。黄昏易觉春醪散，细雨迎风洒西归。
壬辰岁除喜雪
作者：韩琦
朝代：宋
体裁：七言律诗

祈雪经冬未应人，岁除方喜六花匀。解苏民望终为腊，要入时宜不在春。欲使休祥同节贺，更教生物及年新。明朝元会排天仗，万玉相辉拜紫宸。
壬辰重九即席
作者：韩琦
朝代：宋
体裁：七言律诗

中山风物有前缘，经赏重阳第五年。莫为素毛悲晚岁，且吹黄菊酌芳筵。退求僻郡疑邀宠，甘老穷边似好权。笑问此身何计是，不如嘉节倒垂莲。
夏景即事
作者：韩琦
朝代：宋

槐耳笼前槛，云峯透曲櫺。
凉风即昆阆，烦思入沧溟。
荷弱翻青盖，榴新倒绿缾。
晚来收骤雨，一枕梦魂醒。
夏景即事
作者：韩琦
朝代：宋

槐耳笼前槛，云峰透曲棂。凉风即昆阆，烦思入沧溟。荷弱翻青盖，榴新倒绿瓶。晚来收骤雨，一枕梦魂醒。
夏暑北塘
作者：韩琦
朝代：宋
体裁：七言律诗

一夕轻云卷怒雷，回塘经雨绝纤埃。莲房倒盏挥人饮，柳幄牵丝待席开。未必鸥飞知客意，莫嫌蝉噪是风来。歊烦尽涤宜无累，奈有诗情费剪裁。
夏暑早时朝二首·其一
作者：韩琦
朝代：宋
体裁：七言绝句

凉风吹暑豁烦歊，上马迎风趁早朝。宿雾欲开星月澹，隐然双阙在层霄。
夏暑早时朝二首·其二
作者：韩琦
朝代：宋
体裁：七言律诗

夺热清风几快襟，禁街岑寂漏声沉。东方似动阴氛失，北斗高垂帝阙深。忧国远图深入梦，费诗闲景懒成吟。平明天外鸣鞘下，万玉颙然拱极心。
夜合
作者：韩琦
朝代：宋

俗人之爱花，重色不重香。
吾今得真赏，似矫时之常。
所爱夜合花，清芬踰众芳。
叶叶自相对，开敛随阴阳。
不惭历草滋，独擅尧阶祥。
得此合欢名，忧忿诚可忘。
茸茸红白姿，百和从风扬。
沉水燎庭槛，熏陆纷缨裳。
弥月固未歇，况兹夏景长。
凡目不我贵，馥烈徒自将。
仲尼失灭明，史迁疑子房。
以貌不以行，举世同悲伤。
予欲先馨德，羣艳孰可方。
埋饶妖牡丹，须让花中王。
夜合
作者：韩琦
朝代：宋

俗人之爱花，重色不重香。吾今得真赏，似矫时之常。所爱夜合花，清芬踰众芳。叶叶自相对，开敛随阴阳。不惭历草滋，独擅尧阶祥。得此合欢名，忧忿诚可忘。茸茸红白姿，百和从风飏。沉水燎庭槛，薰陆纷缨裳。弥月固未歇，况兹夏景长。凡目不我贵，馥烈徒自将。仲尼失灭明，史迁疑子房。以貌不以行，举世同悲伤。予欲先馨德，群艳孰可方。埋饶妖牡丹，须让花中王。
天章阁观御飞白书五言十韵
作者：韩琦
朝代：宋

内阁门清晓，中天对迩臣。唐虞遗典在，河洛奥书陈。二圣勤劳旧，千龄矩法新。帝晖方咫尺，宸翰复躬亲。鸾拂宫绡舞，花随御笔春。奎光连璧府，剑影动龙津。今古神功绝，颁宣上意均。玉峰罗俎豆，黼坐拱星辰。鱼藻符亨会，蓬瀛寄此身。流霞仙饮罢，又赐一杯醇。
天章阁观御飞白书五言十韵
作者：韩琦
朝代：宋

内阁门清晓，中天对迩臣。
唐虞遗典在，河洛奥书陈。
二圣勤劳旧，千龄矩法新。
帝晖方咫尺，宸翰復躬亲。
鸾拂宫绡舞，花随御笔春。
奎光连璧府，剑影动龙津。
今古神功绝，颁宣上意均。
玉峯罗俎豆，黼坐拱星辰。
鱼藻符亨会，蓬瀛寄此身。
流霞仙饮罢，又赐一杯醇。
太尉侍中宋公挽辞三首
作者：韩琦
朝代：宋

科等魁髦彦，文章压缙绅。大权更将相，优宠极人臣。还事至一品，享年踰七旬。请看今与昔，谁可望公邻。仁皇求治始，公出冠儒英。仕路知卿相，时名独弟兄。两朝推重德，当世服纯诚。身后传家者，群书但满籯。注想尊元老，云亡叹哲人。恤章隆上衮，哀挽出中宸。史入经纶迹，文藏造化神。茄箫阳翟路，行者亦沾巾。
太尉侍中宋公挽辞三首·其一
作者：韩琦
朝代：宋
体裁：五言律诗

科等魁髦彦，文章压缙绅。大权更将相，优宠极人臣。还事至一品，享年踰七旬。请看今与昔，谁可望公邻。
太尉侍中宋公挽辞三首·其三
作者：韩琦
朝代：宋

注想尊元老，云亡叹哲人。恤章隆上衮，哀挽出中宸。史入经纶迹，文藏造化神。茄箫阳翟路，行者亦沾巾。
太尉侍中宋公挽辞三首·其三
作者：韩琦
朝代：宋

注想尊元老，云亡叹哲人。
恤章隆上衮，哀挽出中宸。
史入经纶迹，文藏造化神。
茄箫阳翟路，行者亦霑巾。
太尉侍中宋公挽辞三首·其二
作者：韩琦
朝代：宋

仁皇求治始，公出冠儒英。
仕路知卿相，时名独弟兄。
两朝推重德，当世服纯诚。
身后传家者，羣书但满籝。
太尉侍中宋公挽辞三首·其二
作者：韩琦
朝代：宋

仁皇求治始，公出冠儒英。仕路知卿相，时名独弟兄。两朝推重德，当世服纯诚。身后传家者，群书但满籯。
太尉吕公挽辞二首
作者：韩琦
朝代：宋

韦平传庆裔，方召起隆名。塞上天声远，帷中庙算精。众期调玉铉，时忽丧金城。朝野悲何甚，邦家重老成。要剧更中外，几微照古今。嘉谋增国重，和气入人深。龙已须云起，星俄向垒沉。得名非得寿，天报此难忱。
太尉吕公挽辞二首·其一
作者：韩琦
朝代：宋
体裁：五言律诗

韦平传庆裔，方召起隆名。塞上天声远，帷中庙算精。众期调玉铉，时忽丧金城。朝野悲何甚，邦家重老成。
太尉吕公挽辞二首·其二
作者：韩琦
朝代：宋
体裁：五言律诗

要剧更中外，几微照古今。嘉谋增国重，和气入人深。龙已须云起，星俄向垒沉。得名非得寿，天报此难忱。
孙贲书记以齐安旧文为示感而成咏
作者：韩琦
朝代：宋
体裁：古风

余兄天圣中，尚抑齐安守。余遭所生忧，得归侍左右。孤茕获苟存，朝夕赖诲诱。兄材无不宜，吏治孰可偶。公庭常寂然，所乐在文酒。临江三四楼，次第压城首。山光拂轩槛，波影撼窗牖。原鸰款集间，万景皆吾有。兄诗豪且奇，气燄摩星斗。优游预赓和，惟自愧荒丑。于今四十年，日月甚奔走。当时相聚者，十已丧八九。尝为春亭记，乌敢示不朽。孙君里中来，云亭废已久。徒有旧文在，况足失其手。兄后见曾孙，弟老成衰叟。一身虽宠荣，百虑锁纷纠。何如昔日欢，抆泣念爱友。
孟冬朔日祀坟二首
作者：韩琦
朝代：宋

亲茔来展祀，郊野未霜严。古道日低削，高山时仰瞻。寒花虽在目，短谷不加镰。多少幽闲趣，吾方事退潜。首冬斋洁展先茔，极目郊原一望清。无限人心苏尺雨，有时天意活苍生。遥林蓊郁霜来晚，荒陇稀疏穗不成。何术济民归未得，愧偷官禄奉粢盛。
孟冬朔日祀坟二首·其一
作者：韩琦
朝代：宋
体裁：五言律诗

亲茔来展祀，郊野未霜严。古道日低削，高山时仰瞻。寒花虽在目，短谷不加镰。多少幽闲趣，吾方事退潜。
孟冬朔日祀坟二首·其二
作者：韩琦
朝代：宋

首冬斋洁展先茔，极目郊原一望清。无限人心苏尺雨，有时天意活苍生。遥林蓊郁霜来晚，荒陇稀疏穗不成。何术济民归未得，愧偷官禄奉粢盛。
孟冬朔日祀坟二首·其二
作者：韩琦
朝代：宋

首冬斋洁展先茔，极目郊原一望清。
无限人心苏尺雨，有时天意活苍生。
遥林蓊鬰霜来晚，荒陇稀踈穗不成。
何术济民归未得，媿偷官禄奉粢盛。
安正堂
作者：韩琦
朝代：宋

公居胡葺为，非事土木盛。湫陋必气郁，爽垲则神瑩。全魏今别都，地总北道胜。轺传既旁午，牒诉亦纷竞。惟日过目前，岂暇图休静。因仍府舍间，敝坏殊不称。兹余忝帅守，上责赋荒政。无术济饥流，感速赖仁圣。连书大有年，愁戚变讴咏。渐舒绥集劳，犹治淹痼病。颐生择所宜，宴息务清迥。乘闲新此堂，庶用安吾正。汝正果何如，自得本天性。进特仗孤忠，退免全刚劲。内确信吾守，外一归诸命。安然而处思，吾宇甚泰定。诗酒延嘉宾，二战或酣醟。笙歌乐良辰，高郢下淫郑。射圃夹群芳，角妙资豪兴。所适敢专享，意实在遐夐。继来皆钜公，同调决相应。从容坐镇馀，浩气端而挺。将宁道德渊，谅悉欣流泳。知不废吾堂，是可以前庆。
安正堂
作者：韩琦
朝代：宋
体裁：古风

公居胡葺为，非事土木盛。湫陋必气郁，爽垲则神莹。全魏今别都，地总北道胜。轺传既旁午，牒诉亦纷竞。惟日过目前，岂暇图休静。因仍府舍间，敝坏殊不称。兹余忝帅守，上责赋荒政。无术济饥流，感速赖仁圣。连书大有年，愁戚变讴咏。渐舒绥集劳，犹治淹痼病。颐生择所宜，宴息务清迥。乘闲新此堂，庶用安吾正。汝正果何如，自得本天性。进特仗孤忠，退免全刚劲。内确信吾守，外一归诸命。安然而处思，吾宇甚泰定。诗酒延嘉宾，二战或酣醟。笙歌乐良辰，高郢下淫郑。射圃夹群芳，角妙资豪兴。所适敢专享，意实在遐夐。继来皆钜公，同调决相应。从容坐镇馀，浩气端而挺。将宁道德渊，谅悉欣流泳。知不废吾堂，是可以前庆。
安正堂
作者：韩琦
朝代：宋

公居胡葺为，非事土木盛。
湫陋必气鬰，爽垲则神莹。
全魏今别都，地总北道胜。
轺传既旁午，牒诉亦纷竞。
惟日过目前，岂暇图休静。
因仍府舍间，敝坏殊不称。
兹余忝帅守，上责赋荒政。
无术济饥流，感速赖仁圣。
连书大有年，愁戚变讴咏。
渐舒绥集劳，犹治淹痼病。
颐生择所宜，宴息务清迥。
乘闲新此堂，庶用安吾正。
汝正果何如，自得本天性。
进特仗孤忠，退免全刚劲。
内确信吾守，外一归诸命。
安然而处思，吾宇甚泰定。
诗酒延嘉宾，二战或酣醟。
笙歌乐良辰，高郢下淫郑。
射圃夹羣芳，角妙资豪兴。
所适敢专享，意实在遐夐。
继来皆鉅公，同调决相应。
从容坐镇余，浩气端而挺。
将宁道德渊，谅悉欣流泳。
知不废吾堂，是可以前庆。
安正堂观牡丹
作者：韩琦
朝代：宋

何须风雨苦相催，自结东君不在媒。开晚要当三月盛，艳高宜作百花魁。好期天上香魂返，长对樽前醉玉颓。谁道元舆能体物，只教羞死刺玫瑰。
安正堂观牡丹
作者：韩琦
朝代：宋

何须风雨苦相催，自结东君不在媒。
开晚要当三月盛，艷高宜作百花魁。
好期天上香魂返，长对樽前醉玉颓。
谁道元舆能体物，只教羞死刺玫瑰。
安阳好/忆江南
作者：韩琦
朝代：宋

安阳好，形势魏西州。曼衍山川环故国，升平歌吹沸高楼。和气镇飞浮。笼画陌，乔木几春秋。花外轩窗排远岫，竹间门巷带长流。风物更清幽。安阳好，戟户使君宫。白昼锦衣清宴处，铁楹丹榭画图中。壁记旧三公。棠讼悄，池馆北园通。夏夜泉声来枕簟，春来花气透帘栊。行乐兴何穷。
安阳好/忆江南·其一
作者：韩琦
朝代：宋
体裁：词

安阳好，形势魏西州。曼衍山川环故国，升平歌吹沸南楼。和气镇飞浮。笼画陌，乔木几春秋。花外轩窗排远岫，竹间门巷带长流。风物更清幽。
安阳好·忆江南·安阳好
作者：韩琦
朝代：宋
体裁：词

安阳好，形势魏西州。曼衍山川环故国，升平歌吹沸高楼。和气镇飞浮。笼画陌，乔木几春秋。花外轩窗排远岫，竹间门巷带长流。风物更清幽。
安阳好·忆江南·安阳好
作者：韩琦
朝代：宋
体裁：词

安阳好，戟户使君宫。白昼锦衣清宴处，铁楹丹榭画图中。壁记旧三公。棠讼悄，池馆北园通。夏夜泉声来枕簟，春来花气透帘栊。行乐兴何穷。
宋任著作宰江宁溧水
作者：韩琦
朝代：宋
体裁：七言律诗

讯察无冤善最闻，剸繁南邑遇盘根。还将决狱平反意，去作临民抚字恩。淮上月高生丽思，浦前春老醉离魂。知君阴德终阳报，容驷何妨大里门。
宾雁
作者：韩琦
朝代：宋

候时宾雁觉秋分，便委胡霜溯楚氛。一片画屏横远岫，几行书字帖轻云。信通离阔诚虚语，声到英雄似不闻。莫趁衡阳恋闲暖，南儿矰缴正纷纷。
宾雁
作者：韩琦
朝代：宋

候时宾雁觉秋分，便委胡霜遡楚氛。
一片画屏横远岫，几行书字帖轻云。
信通离阔诚虚语，声到英雄似不闻。
莫趁衡阳恋闲暖，南儿矰缴正纷纷。
寄叶参兵部
作者：韩琦
朝代：宋

向宦心难止，遗荣世所稀。谁知怀绶去，便作挂冠归。行锦方为宠，装金已尽挥。官闲同吏隐，身逸晦尘几。山鹤来无怨，江鸥净不飞。雨晴峰障活，秋老鲙丝肥。庭玉名方远，陔兰志暂违。倚门休结恋，史笔借光辉。
寄叶参兵部
作者：韩琦
朝代：宋

向宦心难止，遗荣世所稀。
谁知怀绶去，便作挂冠归。
行锦方为宠，装金已尽挥。
官闲同吏隐，身逸晦尘几。
山鹤来无怨，江鸥浄不飞。
雨晴峯障活，秋老鲙丝肥。
庭玉名方远，陔兰志暂违。
倚门休结恋，史笔借光辉。
寄崔象之国博
作者：韩琦
朝代：宋

知君为邑解铜章，却复先庐坐葆光。对境风幡俱不问，安禅心法两皆忘。满庭脩竹争高节，近砌幽兰称独芳。若论厌喧遭拄杖，何如趣驾返周行。
寄崔象之国博
作者：韩琦
朝代：宋

知君为邑解铜章，却復先庐坐葆光。
对境风幡俱不问，安禅心法两皆忘。
满庭修竹争高节，近砌幽兰称独芳。
若论厌喧遭拄杖，何如趣驾返周行。
寄并帅庞公古瓦砚
作者：韩琦
朝代：宋
体裁：七言绝句

邺瓦搜来颇异常，寄诚安足奉文房。早陪神化丹青笔，莫滞边书赤白囊。
寄提举刘思封
作者：韩琦
朝代：宋
体裁：七言律诗

连年河朔失时丰，将漕推能选擢公。万虑本期充岁计，一言思欲动宸衷。知难愿易澄清寄，遂请俄司峻极宫。殿柱有题应不忘，肯容材哲便甘穷。
寄致政欧阳少师
作者：韩琦
朝代：宋
体裁：七言律诗

独步文章世孰先，直声孤节亦无前。欲知退足高千古，请视经犹疾五年。在我光阴长更乐，扶天功业去如捐。西湖风月谁为伴，笑许当时处士贤。
寄致政赵少师
作者：韩琦
朝代：宋
体裁：七言律诗

雨曾擎日上高天，遽脱浮荣请退坚。宠殿大邦方异礼，确申前恳甫踰年。三师共仰青宫贵，四海皆称白傅贤。自顾衰残归未得，几时平地接神仙。
寄西台子渊赵学士
作者：韩琦
朝代：宋
体裁：七言律诗

昔年瀛馆接仙才，官路升沈孰可猜。直使庸驽叨上笏，却教贤杰老西台。莫悲居处荒三径，且把功名寄一杯。应笑位高归去晚，谤多终日怒蚊雷。
寄院主浄慧大师
作者：韩琦
朝代：宋
体裁：七言律诗

祖风门法在坤维，早厌京尘杖锡归。已大化缘兴佛事，更穷真际得禅机。人观相好咸生信，师顾庄严亦谓非。冈指牛眠今果验，益知囊诀尽精微。
寄题广信军四望亭
作者：韩琦
朝代：宋
体裁：七言律诗

西北云高拂女墙，危亭虚豁望中长。田间堤陌成新险，天外江山是旧疆。古道入秋漫黍稷，远坡乘晚下牛羊。凭栏多少无言恨，不在归鸿送夕阳。
寄题滑州梅龙图西溪
作者：韩琦
朝代：宋

四时风物隐天真，咫尺城隅惜示人。几岁坏堤埋老木，一朝春色与吾民。壶中有景知诚少，堂下无喧到始频。我亦治园同众乐，夹河相望称为邻。
寄题滑州梅龙图西溪
作者：韩琦
朝代：宋

四时风物隐天真，咫尺城隅惜示人。
几岁坏堤埋老木，一朝春色与吾民。
壶中有景知诚少，堂下无喧到始频。
我亦治园同众乐，夹河相望称为隣。
寄题滑州梅龙图西溪园
作者：韩琦
朝代：宋
体裁：七言律诗

陪京高选得名卿，勤葺公园匪自宁。政举辅藩无一事，意尊王室有三亭。看花篇什烦官课，对酒笙歌易讼铃。他日吏民铭惠爱，定随碑刻载图经。
寄题致政李太傅园亭
作者：韩琦
朝代：宋
体裁：七言律诗

洛下名园比比开，几何能得主人来。争如塞上抽身早，长向花前尽兴回。九老仪形传好事，十洲风景与仙才。无时啸傲烟霞外，世务纷纷想厌咍。
寄题西京致政张郎中静居院
作者：韩琦
朝代：宋

休官得宴闲，理固居处静。
中或不自达，触物挠天性。
遂令优游心，反致寂寞病。
二川有耆英，识岂斯人并。
周才当要职，美誉着羣听。
气体殊未衰，援礼请还政。
安车得西归，芜没治三径。
萧然绝世纷，日以道自胜。
以静名厥居，内外了相称。
君怀本清虚，復此林泉莹。
君道本和乐，况有琴樽命。
新堂闢四隅，立意尤高迥。
夷襟造真境，友益具子令。
药品稽神仙，门法尚忠正。
肌肤松菊香，庭砌芝兰盛。
天宜锡难老，以示君子庆。
予亦希君者，误宠窃机柄。
无裨紫极尊，动有赤松兴。
报国苟锱铢，窜身违陷穽。
雅志呈未谐，高山徒景行。
寄题西京致政张郎中静居院
作者：韩琦
朝代：宋

休官得宴闲，理固居处静。中或不自达，触物挠天性。遂令优游心，反致寂寞病。二川有耆英，识岂斯人并。周才当要职，美誉著群听。气体殊未衰，援礼请还政。安车得西归，芜没治三径。萧然绝世纷，日以道自胜。以静名厥居，内外了相称。君怀本清虚，复此林泉瑩。君道本和乐，况有琴樽命。新堂辟四隅，立意尤高迥。夷襟造真境，友益具子令。药品稽神仙，门法尚忠正。肌肤松菊香，庭砌芝兰盛。天宜锡难老，以示君子庆。予亦希君者，误宠窃机柄。无裨紫极尊，动有赤松兴。报国苟锱铢，窜身违陷阱。雅志呈未谐，高山徒景行。
寄题西京致政张郎中静居院
作者：韩琦
朝代：宋
体裁：古风

休官得宴闲，理固居处静。中或不自达，触物挠天性。遂令优游心，反致寂寞病。二川有耆英，识岂斯人并。周才当要职，美誉著群听。气体殊未衰，援礼请还政。安车得西归，芜没治三径。萧然绝世纷，日以道自胜。以静名厥居，内外了相称。君怀本清虚，复此林泉莹。君道本和乐，况有琴樽命。新堂辟四隅，立意尤高迥。夷襟造真境，友益具子令。药品稽神仙，门法尚忠正。肌肤松菊香，庭砌芝兰盛。天宜锡难老，以示君子庆。予亦希君者，误宠窃机柄。无裨紫极尊，动有赤松兴。报国苟锱铢，窜身违陷阱。雅志呈未谐，高山徒景行。
寒食
作者：韩琦
朝代：宋
体裁：五言律诗

塞上逢寒食，郊园此重临。一时行乐意，万室欲春心。节物随人好，风光得处深。只思民尽适，守鬓忘霜侵。
寒食
作者：韩琦
朝代：宋

汉宫新蜡未开烟，寒食东郊跃骏天。
人面映花谁感事，客心燃火独成篇。
塞鸿归渚遥书字，营柳因风强破眠。
赖有目前随分景，数村如树起秋韆。
寒食
作者：韩琦
朝代：宋

汉宫新蜡未开烟，寒食东郊跃骏天。人面映花谁感事，客心燃火独成篇。塞鸿归渚遥书字，营柳因风强破眠。赖有目前随分景，数村如树起鞦韆。
寒食东坟
作者：韩琦
朝代：宋
体裁：七言律诗

万株松柏笔锋攒，茔在西冈落处安。念祖力完先陇易，祀坟三作守臣难。农畴失稔烟徒禁，祭礼从风食尚寒。已事勿嗟归甚速，要勤营奉合休官。
寒食亲拜二坟因诫子侄
作者：韩琦
朝代：宋

春色清且明，节盛一百五。
寒食遵遗俗，泼火霁微雨。
非才忝国恩，因病得吾土。
何以知殊荣，此日奉宗祖。
新安唯皇考，丰安则王父。
松楸各万株，岗势拥城府。
二茔相去间，近止一舍许。
前晓揭旌牙，蠲洁具罍俎。
芬馨达孝诚，僾若侍容语。
礼成无一违，观者竞墙堵。
退惟愚小子，未老膺旄斧。
顾己胡能然，世德大门户。
思为后嗣诫，永永着家矩。
子侄听吾言，汝各志心膂。
汝曹生绮纨，得仕匪难苦。
学业勤则成，富贵汝自取。
仁睦周吾亲，忠义报吾主。
间须求便官，坟陇善完补。
死则託二茔，慎勿葬他所。
得从祖考游，魂魄自宁处。
无惑葬师言，背亲图福祜。
有一废吾言，汝行则夷虏。
宗族正其罪，声伐可鸣鼓。
宗族不绳之，鬼得而诛汝。
寒食亲拜二坟因诫子侄
作者：韩琦
朝代：宋

春色清且明，节盛一百五。寒食遵遗俗，泼火霁微雨。非才忝国恩，因病得吾土。何以知殊荣，此日奉宗祖。新安唯皇考，丰安则王父。松楸各万株，岗势拥城府。二茔相去间，近止一舍许。前晓揭旌牙，蠲洁具罍俎。芬馨达孝诚，僾若侍容语。礼成无一违，观者竞墙堵。退惟愚小子，未老膺旄斧。顾己胡能然，世德大门户。思为后嗣诫，永永著家矩。子侄听吾言，汝各志心膂。汝曹生绮纨，得仕匪难苦。学业勤则成，富贵汝自取。仁睦周吾亲，忠义报吾主。间须求便官，坟陇善完补。死则托二茔，慎勿葬他所。得从祖考游，魂魄自宁处。无惑葬师言，背亲图福祜。有一废吾言，汝行则夷虏。宗族正其罪，声伐可鸣鼓。宗族不绳之，鬼得而诛汝。
寒食会康乐园
作者：韩琦
朝代：宋
体裁：七言律诗

欲识芳园立意新，康辰聊以乐吾民。天收寒食时来雨，人得常年数倍春。密密楼台花外好，蚩蚩歌舞醉中真。朝来必要升平象，请绘轻绡献紫宸。
寒食开园
作者：韩琦
朝代：宋

名园民喜及时开，聊慰羣心共一杯。
美酒众忘深巷陌，好花生值恶风埃。
游人尽陟春台去，尺雨宜苏旱岁来。
病守当筵谁会得，不听钟鼓只听雷。
寒食开园
作者：韩琦
朝代：宋

名园民喜及时开，聊慰群心共一杯。美酒众忘深巷陌，好花生值恶风埃。游人尽陟春台去，尺雨宜苏旱岁来。病守当筵谁会得，不听钟鼓只听雷。
寒食祀坟二首
作者：韩琦
朝代：宋

禁烟时重展先茔，今日躬为拜扫行。扑面尘多嗟岁旱，得苗田少奈民生。二分春过寒犹峭，四合山来眼暂明。思奉松楸存寤寐，不国濡露始勤诚。太行山下列儿孙，重叠千峰浪势奔。近麓萦回藏胜地，先坟长远得安村。虽荣不及丰亲养，更病须来洁祭樽。欲使族中知尽力，各思忠孝大吾门。
寒食祀坟二首·其一
作者：韩琦
朝代：宋
体裁：七言律诗

禁烟时重展先茔，今日躬为拜扫行。扑面尘多嗟岁旱，得苗田少奈民生。二分春过寒犹峭，四合山来眼暂明。思奉松楸存寤寐，不国濡露始勤诚。
寒食祀坟二首·其二
作者：韩琦
朝代：宋

太行山下列儿孙，重叠千峰浪势奔。近麓萦回藏胜地，先坟长远得安村。虽荣不及丰亲养，更病须来洁祭樽。欲使族中知尽力，各思忠孝大吾门。
寒食祀坟二首·其二
作者：韩琦
朝代：宋

太行山下列儿孙，重迭千峰浪势奔。
近麓萦回藏胜地，先坟长远得安村。
虽荣不及丰亲养，更病须来洁祭樽。
欲使族中知尽力，各思忠孝大吾门。
寓目
作者：韩琦
朝代：宋

拥传修途倦，逢春旅思长。
远烟含树色，细雨起尘香。
陇麦成行绿，林莺并对黄。
扬鞭聊自慰，举目见韶光。
寓目
作者：韩琦
朝代：宋

拥传脩途倦，逢春旅思长。远烟含树色，细雨起尘香。陇麦成行绿，林莺并对黄。扬鞭聊自慰，举目见韶光。
寺底遇大雨寄呈二运使
作者：韩琦
朝代：宋

怒雷倾雨洒无垠，天意须臾复至仁。比屋士民平叹息，一川和黍长精神。彻犁农喜通新种，隔辙人谁谓不均。大利岂当论小害，路泥深尺没征轮。
寺底遇大雨寄呈二运使
作者：韩琦
朝代：宋

怒雷倾雨洒无垠，天意须臾復至仁。
比屋士民平叹息，一川和黍长精神。
彻犁农喜通新种，隔辙人谁谓不均。
大利岂当论小害，路泥深尺没征轮。
属疾
作者：韩琦
朝代：宋
体裁：五言律诗

一纪三垂虑，中疲病早侵。人生何苦甚，世事愈思深。冬漏长难过，霜风峭不禁。几时抛组绶，芝朮老云林。
属疾
作者：韩琦
朝代：宋
体裁：五言律诗

邪气潜攻隙，弥旬因伏床。恶寒知肉缓，难睡觉更长。谩讲添年药，终无应病方。几时辞厚禄，心泰百忧忘。
屡雪
作者：韩琦
朝代：宋

欲识经冬气倍和，高穹回瞩念民瘥。
尽搜秋夏乘龙起，併与寰区瑞雪多。
是处玉峯开璧府，几番云浪溢银河。
来牟定过前年麦，销得衰翁醉又歌。
屡雪
作者：韩琦
朝代：宋

欲识经冬气倍和，高穹回瞩念民瘥。尽搜秋夏乘龙起，并与寰区瑞雪多。是处玉峰开璧府，几番云浪溢银河。来牟定过前年麦，销得衰翁醉又歌。
山行
作者：韩琦
朝代：宋

山路何曾倦，官程幸不赊。
片云无定雨，香草逐时花。
暑序秋天气，农居古室家。
乡关勤一望，峯翠列高牙。
山行
作者：韩琦
朝代：宋

山路何曾倦，官程幸不赊。片云无定雨，香草逐时花。暑序秋天气，农居古室家。乡关勤一望，峰翠列高牙。
岁旱晚雨
作者：韩琦
朝代：宋

庆历丙戌夏，早气蒸如焚。
行路尽婴暍，居人犹中瘟。
堕鸟不收喙，游鱼几烂鳞。
絺绤亦难御，更值成雷蚊。
骄阳断雨脉，焦熬逾五旬。
农塍坐耗裂，纵横龟灼文。
众目血坼眦，日睇西郊云。
守臣恤民病，心乱千丝棼。
祈龙割舒雁，纵阴开北门。
古法久弗验，羣祠益致勤。
徧走于境内，神兮若不闻。
或时得泛洒，蒙蒙才湿尘。
丰年望既绝，节候俄秋分。
忽尔降大澍，霄冥连日昏。
垂空状战戟，入溜疑倾盆。
田禾十九死，强渍枯槁根。
萧稂贱易活，势茂如逢春。
蛙黾渴易满，泥跃嬉成羣。
济物乃容易，应时何艰辛。
辙鲋骨已坏，徐激西江津。
谷黍霜已厚，始调邹律温。
天意执可问，对之空气吞。
岁旱晚雨
作者：韩琦
朝代：宋

庆历丙戌夏，早气蒸如焚。行路尽婴暍，居人犹中瘟。堕鸟不收喙，游鱼几烂鳞。絺绤亦难御，更值成雷蚊。骄阳断雨脉，焦熬逾五旬。农塍坐耗裂，纵横龟灼文。众目血坼眦，日睇西郊云。守臣恤民病，心乱千丝棼。祈龙割舒雁，纵阴开北门。古法久弗验，群祠益致勤。遍走于境内，神兮若不闻。或时得泛洒，濛濛才湿尘。丰年望既绝，节候俄秋分。忽尔降大澍，霄冥连日昏。垂空状战戟，入霤疑倾盆。田禾十九死，强渍枯槁根。萧稂贱易活，势茂如逢春。蛙黾渴易满，泥跃嬉成群。济物乃容易，应时何艰辛。辙鲋骨已坏，徐激西江津。谷黍霜已厚，始调邹律温。天意执可问，对之空气吞。
岁末省坟
作者：韩琦
朝代：宋
体裁：七言律诗

因趋先陇问耕桑，益见农家事可伤。种麦未生遭土涝，鬻禾无价值钱荒。阴风鼓怒资时旱，寒色催愁上夕阳。里俗漫矜吾太守，不知何术致民康。
崔象之中舍宰阳翟
作者：韩琦
朝代：宋

君于荣利已恬然，此治韩城属荐贤。惠政即随春共煦，道心常与月同圆。门疏俗客禅诠远，亭掩修篁定力坚。思退几人曾上籍，可容名记托新篇。
崔象之中舍宰阳翟
作者：韩琦
朝代：宋

君于荣利已恬然，此治韩城属荐贤。
惠政即随春共煦，道心常与月同圆。
门踈俗客禅诠远，亭掩修篁定力坚。
思退几人曾上籍，可容名记託新篇。
崔象之宰韩城
作者：韩琦
朝代：宋

去年同举菊花觞，自揭清音入醉乡。此日高秋来一别，几旬佳节负重阳。风生古操安新治，雨彻疏茅锁旧堂。民里更繁应自化，宰君心地本空王。
崔象之宰韩城
作者：韩琦
朝代：宋

去年同举菊花觞，自揭清音入醉乡。
此日高秋来一别，几旬佳节负重阳。
风生古操安新治，雨彻踈茅锁旧堂。
民里更繁应自化，宰君心地本空王。
己酉中元
作者：韩琦
朝代：宋

烦蒸求得到中元，余酷侵人尚鲜欢。
病塞不能衝酒堰，气清终已倒盂兰。
陈编就榻将开懒，危阁凌风欲下难。
闻道禾弮尽踰尺，日西偏喜夕霞丹。
己酉中元
作者：韩琦
朝代：宋

烦蒸求得到中元，馀酷侵人尚鲜欢。病塞不能冲酒堰，气清终已倒盂兰。陈编就榻将开懒，危阁凌风欲下难。闻道禾弮尽踰尺，日西偏喜夕霞丹。
己酉岁除夜雪
作者：韩琦
朝代：宋
体裁：七言律诗

故历将除夜未晨，暖风轻送六霙匀。及时皆喜逢三白，伺晓何妨具五辛。一箭尚留终在腊，万花潜发欲惊春。藏阄令恶传杯速，欢杀红炉守岁人。
席上自和
作者：韩琦
朝代：宋

喜陶嘉节曲池边，薄酒何须辨圣贤。
谈席且夸珠履盛，种羌谁问蚁封全。
白杨花落眠蚕老，红杏枝残笑靥圆。
不似丁年为帅日，醉乡方拟拍浮船。
席上自和
作者：韩琦
朝代：宋

喜陶嘉节曲池边，薄酒何须辨圣贤。谈席且誇珠履盛，种羌谁问蚁封全。白杨花落眠蚕老，红杏枝残笑靥圆。不似丁年为帅日，醉乡方拟拍浮船。
席上闻蝉
作者：韩琦
朝代：宋

柳际一蝉鸣，停樽忽自惊。所伤非节物，未立是功名。默默悲时事，区区徇世情。不须争噪急，衰鬓旧霜茎。
席上闻蝉
作者：韩琦
朝代：宋

柳际一蝉鸣，停樽忽自惊。
所伤非节物，未立是功名。
默默悲时事，区区狥世情。
不须争噪急，衰鬓旧霜茎。
常山出郊马上口占
作者：韩琦
朝代：宋
体裁：七言律诗

旌旗乘晓出郊原，五马临风一慨然。山势似屏西限晋，地形如掌北擒燕。麦含丰泽催齐秀，蚕饱柔桑起大眠。守帅勉希廉与蔺，九重高枕不忧边。
并塞晚秋
作者：韩琦
朝代：宋
体裁：七言律诗

莫赋悲哉学楚骚，寒庭秋色一时高。霜严猎卫鹰权峻，风入弓胶士气豪。对月清吟森玳瑁，吹花芳酌醉葡萄。汾波照骨银河淡，晓夕寒光助帐刀。
广陵大雪
作者：韩琦
朝代：宋

淮南常岁冬犹燠，今年阴沴何严酷。黑云漫天一月昏，大雪飞扬平压屋。风力轩号助其势，摆撼琳琅摧冻木。通宵彻昼不暂停，堆积楼台满溪谷。有时造出可怜态，柳絮梨花乱纷扑。乘温变化雨声来，度日阶庭恣淋漉。几萦寒霰不成丝，骤集疏檐还挂瀑。蛰蛙得意欲跳掷，幽鹭无情成挫辱。罾鱼江叟冰透蓑，卖炭野翁泥没辐。闾阎细民诚可哀，三市不喧游手束。牛衣破解突无烟，饿犬声微饥子哭。我闻上天主时泽，亦有常数滋农谷。膏润均于一岁中，是谓年丰调玉烛。此来盛冬过尔多，却虑麦秋欠沾足。太守忧民仰天祝，愿曙氛霾看晴旭。望晴不晴无奈何，拥被醉眠头更缩。
广陵大雪
作者：韩琦
朝代：宋

淮南常岁冬犹燠，今年阴沴何严酷。
黑云漫天一月昏，大雪飞扬平压屋。
风力轩号助其势，摆撼琳琅摧冻木。
通宵彻昼不暂停，堆积楼台满溪谷。
有时造出可怜态，柳絮梨花乱纷扑。
乘温变化雨声来，度日阶庭恣淋漉。
几萦寒霰不成丝，骤集踈檐还挂瀑。
蛰蛙得意欲跳掷，幽鹭无情成挫辱。
罾鱼江叟冰透蓑，卖炭野翁泥没辐。
闾阎细民诚可哀，三市不喧游手束。
牛衣破解突无烟，饿犬声微饥子哭。
我闻上天主时泽，亦有常数滋农谷。
膏润均于一岁中，是谓年丰调玉烛。
此来盛冬过尔多，却虑麦秋欠霑足。
太守忧民仰天祝，愿曙氛霾看晴旭。
望晴不晴无奈何，拥被醉眠头更缩。
庆历甲申郊礼告成五言十韵
作者：韩琦
朝代：宋
体裁：五言排律

圣飨申精意，灵心察至虔。因知斋次雪，为显祭时天。清庙陈丰洁，中坛致吉蠲。乐和来瑞物，景霁见非烟。卜日灰飞管，通祠火举权。短茵新礼重，虚幄睟容专。盛美推穹昊，釐祥被幅员。庆成朝万玉，霈泽谨三钱。有幸瞻熙事，无才列奏篇。为民祈福应，亲记德音宣。
庚子重九菊未盛开席上偶成
作者：韩琦
朝代：宋
体裁：七言绝句

重九开樽节未寒，黄花初发叶皆单。待看旬日金铃绽，剩得东篱一醉欢。
庚戌秋分
作者：韩琦
朝代：宋
体裁：七言律诗

淅淅风清叶未凋，秋分残景自萧条。禾头无耳时微旱，蚊嘴生花毒渐消。钱迸嫩苔陈阁静，字横宾雁楚天遥。西园宴集偏宜夜，坐看圆蟾过丽谯。
庚申相台闵稼
作者：韩琦
朝代：宋

淫雨农畴害复收，彼何恩厚此何仇。高田谷穗拖牛尾，卑地庄窠没兽头。稔社彻宵喧鼓乐，灾居无日苦饥流。如云祸福关为政，安得丰凶在一州。
庚申相台闵稼
作者：韩琦
朝代：宋

淫雨农畴害復收，彼何恩厚此何仇。
高田谷穗拖牛尾，卑地庄窠没兽头。
稔社彻宵喧鼓乐，灾居无日苦饥流。
如云祸福关为政，安得丰凶在一州。
康乐园
作者：韩琦
朝代：宋

惟人生多艰，康世岂易偶。服业罔不勤，乐事岂常有。朝家恩泽宽，宣布在封守。体民当有时，使得遂仁寿。时而无所适，是不守之咎。相署虽有园，狭陋日已久。州人岁节游，若度一筒口。至则无足观，叠迹但虚走。遂令欢赏心，归去成烦呕。有圃隔牙城，广袤半百亩。我来辟而通，高户敞轩牖。其中完废台，雄壮卑培塿。城野四望间，万景如在手。疏池育莲芰，表道植杨柳。粪壤悉反除，桃李换葱韭。成时寒食春，观者惟恐后。人一变壅阏，旷若在郊薮。或相携以歌，或相醉以酒。知为太平民，叹语竞聚首。曰非时之康，还得此乐不。予因揭是名，命意安敢苟。凡兹屏翰贤，一境实父母。必与众同乐，斯地肯藜莠。作诗告来者，庶可传不朽。
康乐园
作者：韩琦
朝代：宋

惟人生多艰，康世岂易偶。
服业罔不勤，乐事岂常有。
朝家恩泽宽，宣布在封守。
体民当有时，使得遂仁寿。
时而无所适，是不守之咎。
相署虽有园，狭陋日已久。
州人岁节游，若度一筒口。
至则无足观，迭迹但虚走。
遂令欢赏心，归去成烦呕。
有圃隔牙城，广袤半百亩。
我来闢而通，高户敞轩牖。
其中完废台，雄壮卑培塿。
城野四望间，万景如在手。
疏池育莲芰，表道植杨柳。
粪壤悉反除，桃李换葱韮。
成时寒食春，观者惟恐后。
人一变壅阏，旷若在郊薮。
或相携以歌，或相醉以酒。
知为太平民，叹语竞聚首。
曰非时之康，还得此乐不。
予因揭是名，命意安敢苟。
凡兹屏翰贤，一境实父母。
必与众同乐，斯地肯藜莠。
作诗告来者，庶可传不朽。
康戌二月十六日寒食会雅集堂
作者：韩琦
朝代：宋

百五嘉辰此命筵，中分春色极芳妍。花遗嫩靥饶风地，云坼轻阴半雨天。淑景万容妆节物，胜游千路入神仙。酣杯莫顾归时夜，藏火难逢月尚圆。
康戌二月十六日寒食会雅集堂
作者：韩琦
朝代：宋

百五嘉辰此命筵，中分春色极芳妍。
花遗嫩靥饶风地，云坼轻阴半雨天。
淑景万容粧节物，胜游千路入神仙。
酣杯莫顾归时夜，藏火难逢月尚圆。
开泉
作者：韩琦
朝代：宋

先茔东北隅，有泉渤而出。
奔跳若爨鼎，万眼沸不一。
始虽稍泓登，渐乃肆沕潏。
吾尝展祀余，爱玩必终日。
爰从大旱来，数岁竭如窒。
伤哉利泽源，顿尔藏于密。
吾今具畚锸，试欲疏潜屈。
开无数尺间，旧脉俄腾溢。
涓涓力尚微，势已舒沈鬰。
我愿天道常，不使五行失。
均调四气和，寒燠皆从律。
宣其润下功，復得霑羣物。
开泉
作者：韩琦
朝代：宋

先茔东北隅，有泉渤而出。奔跳若爨鼎，万眼沸不一。始虽稍泓登，渐乃肆沕潏。吾尝展祀馀，爱玩必终日。爰从大旱来，数岁竭如窒。伤哉利泽源，顿尔藏于密。吾今具畚锸，试欲疏潜屈。开无数尺间，旧脉俄腾溢。涓涓力尚微，势已舒沈郁。我愿天道常，不使五行失。均调四气和，寒燠皆从律。宣其润下功，复得沾群物。
张吉甫殿丞宰资阳
作者：韩琦
朝代：宋
体裁：五言律诗

去物轻遐邑，宸心与近均。宜将宽诏意，善恤远方民。寒驿凫先下，春郊雉自驯。白云休引望，馨膳有天伦。
张唐卿状元通判陜府
作者：韩琦
朝代：宋
体裁：七言律诗

发策无双动紫宸，班条新贰两朱轮。窅窊仙桂天香重，蔽芾甘棠俗化醇。驷马同荣归蜀道，二龙齐跃出云津。前期丹禁徊翔地，凤沼波平药树春。
张汝士寺丞挽辞二首
作者：韩琦
朝代：宋

昔与君游者，芝兰永更芳。高怀澄水月，和气燠春阳。陈迹川流远，嘉名岁景长。平生欧尹友，尝叹善人亡。满腹康时业，丁年未一伸。方从中洛掾，俄掩北邙尘。有子贤荀里，登科感孟邻。新阡伊阙下，长得塞门春。
张汝士寺丞挽辞二首·其一
作者：韩琦
朝代：宋
体裁：五言律诗

昔与君游者，芝兰永更芳。高怀澄水月，和气燠春阳。陈迹川流远，嘉名岁景长。平生欧尹友，尝叹善人亡。
张汝士寺丞挽辞二首·其二
作者：韩琦
朝代：宋
体裁：五言律诗

满腹康时业，丁年未一伸。方从中洛掾，俄掩北邙尘。有子贤荀里，登科感孟邻。新阡伊阙下，长得塞门春。
张逸人归杭
作者：韩琦
朝代：宋

不因疔适出中林，尘外高踪岂易寻。鸿在碧霄谁可慕，云归苍岛本无心。堤奁一鉴平湖满，寺枕千屏叠嶂深。知己重留多下榻，故栖猿鹤莫惊吟。
张逸人归杭
作者：韩琦
朝代：宋

不因疔适出中林，尘外高踪岂易寻。
鸿在碧霄谁可慕，云归苍岛本无心。
堤奁一鑑平湖满，寺枕千屏迭嶂深。
知己重留多下榻，故栖猿鹤莫惊吟。
待制崔峄给事移守圃田
作者：韩琦
朝代：宋
体裁：七言律诗

使台凝绩大河东，荣圃更临辅镇雄。鸾省要资虽锡命，牺图清职未推公。满天秋色增诗骨，一路欢谣入岁丰。会取朝家精选意，陪京今是汉扶风。
得太清小桧植馆中
作者：韩琦
朝代：宋
体裁：七言律诗

仙桧移来近紫坛，亭亭将见起亭端。纤枝未觉来风韵，劲节先知度岁寒。得地最宜儒馆种，结根须作栋材看。愿将轩竹陪苍翠，带雪闻樽助雅欢。
御制后苑赏花钓鱼奉圣旨次韵
作者：韩琦
朝代：宋

花簇香亭万朵开，琱舆高自九关来。
轻阴阁雨迎天步，寒色留春送寿杯。
仙吹彻云终缥缈，恩鱼逢饵几徘徊。
曾参二十年前会，今备台司得再陪。
御制后苑赏花钓鱼奉圣旨次韵
作者：韩琦
朝代：宋

花簇香亭万朵开，雕舆高自九关来。轻阴阁雨迎天步，寒色留春送寿杯。仙吹彻云终缥缈，恩鱼逢饵几徘徊。曾参二十年前会，今备台司得再陪。
御制天章阁观三圣御书奉圣旨次韵
作者：韩琦
朝代：宋
体裁：五言律诗

宝阁三休地，琅函列圣文。天章横紫极，洛字覆青云。花拆惊雷起，龙腾骇浪分。宸毫知善断，更嗣禹邦勤。
御河舟中
作者：韩琦
朝代：宋
体裁：五言律诗

过虑先河备，轻舟造惬山。惊鸥情自动，流水意长闲。村落多丰外，寒温不定间。如何援民溺，搔首只空还。
恭谢天地庆成五言六韵
作者：韩琦
朝代：宋

世积皇基厚，天扶帝极安。
宸心思报重，灵答匪诚难。
蠲洁斋居敞，凝严路寝宽。
二仪通圣飨，三后接神欢。
惠泽开秋惨，和声破晓寒。
南山荐君寿，峣阙耸羣观。
恭谢天地庆成五言六韵
作者：韩琦
朝代：宋

世积皇基厚，天扶帝极安。宸心思报重，灵答匪诚难。蠲洁斋居敞，凝严路寝宽。二仪通圣飨，三后接神欢。惠泽开秋惨，和声破晓寒。南山荐君寿，峣阙耸群观。
悲二木
作者：韩琦
朝代：宋

偃盖孤松挺北轩，亭亭双柏寝堂前。
干霄夭矫苍龙上，当户阴森翠幄圆。
百岁生成犹易枿，近时栽葺欲谁怜。
居官好恶宜加谨，诗拙徒思警后贤。
悲二木
作者：韩琦
朝代：宋

偃盖孤松挺北轩，亭亭双柏寝堂前。干霄夭矫苍龙上，当户阴森翠幄圆。百岁生成犹易蘖，近时栽葺欲谁怜。居官好恶宜加谨，诗拙徒思警后贤。
惜花
作者：韩琦
朝代：宋
体裁：五言律诗

看花关有分，分薄亦蹉跎。蜂蝶争无限，笙歌得几何。利名长自役，风雨不须多。趁取红香在，高吟卷醉螺。
感事
作者：韩琦
朝代：宋

一来边障地，走马过三秋。万绪事常扰，九分春又休。莺花谁在目，霜雪只侵头。从得风光住，风光可奈忧。
感事
作者：韩琦
朝代：宋

一来边障地，走马过三秋。
万绪事常扰，九分春又休。
鸎花谁在目，霜雪只侵头。
从得风光住，风光可奈忧。
感春贻崔公孺国博
作者：韩琦
朝代：宋
体裁：七言律诗

春来天气作轻寒，故使春芳欲见难。赖得好风摅俗愤，顿开韶景与人看。诗情遇敌豪虽减，杯兴逢辰老未阑。幸遇亲朋时枉驾，且偷壶刻奉清欢。
感花
作者：韩琦
朝代：宋

彫堂瞰宝栏，有花病不妍。谁知穷山颠，牡丹一尺圆。宝栏锄溉足，穷山风日煎。彼此不得地，天道胡为然。两适岂易得，兹恨无穷年。
感花
作者：韩琦
朝代：宋

雕堂瞰宝栏，有花病不妍。
谁知穷山颠，牡丹一尺圆。
宝栏锄溉足，穷山风日煎。
彼此不得地，天道胡为然。
两适岂易得，兹恨无穷年。
戆老庵会陈龙图
作者：韩琦
朝代：宋
体裁：七言律诗

北第新成戆老庵，日期休此养无堪。地偏深得幽居兴，景野难将俗好参。户外鸣泉疑拊石，城头丛薄当凝岚。何须便挹浮邱袂，且奉高贤听雅谈。
戊戌元日喜雪
作者：韩琦
朝代：宋
体裁：七言律诗

新元迎晓朔风凉，零落同云势渐霶。气候未春终是腊，祷祈方得合称祥。拜章粉絮迷朝佩，献寿琼花入御觞。自是三农丰岁兆，人声何必问宫商。
戊申末伏与立秋同日
作者：韩琦
朝代：宋

末伏居尝极蕴隆，今辰俄与立秋同。虽馀暴虐难禁暑，奈有萧骚已至风。冰出魏台犹示贵，扇思班箧欲收功。从兹渐入清凉境，林嘒寒蝉露暧空。
戊申末伏与立秋同日
作者：韩琦
朝代：宋

末伏居尝极藴隆，今辰俄与立秋同。
虽余暴虐难禁暑，奈有萧骚已至风。
冰出魏台犹示贵，扇思班箧欲收功。
从兹渐入清凉境，林嘒寒蝉露暧空。
戊申腊寒
作者：韩琦
朝代：宋

朔风吹苦寒，近岁省未有。
重裘不可御，冻袖敢出手。
初严刮面肤，渐虐摇臂肘。
终难凌壮肌，殊易挫衰朽。
持觞欲为敌，病胃怯战酒。
茵帱通作冰，强卧安得久。
拥鼻反收吟，其孰噤汝口。
何心窥园池，锐意墐户牖。
流庸方满涂，天不念黔首。
吁嗟卒无奈，默坐算五九。
戊申腊寒
作者：韩琦
朝代：宋

朔风吹苦寒，近岁省未有。重裘不可禦，冻袖敢出手。初严刮面肤，渐虐摇臂肘。终难凌壮肌，殊易挫衰朽。持觞欲为敌，病胃怯战酒。茵帱通作冰，强卧安得久。拥鼻反收吟，其孰噤汝口。何心窥园池，锐意墐户牖。流庸方满涂，天不念黔首。吁嗟卒无奈，默坐算五九。
戊申西洛中秋对月
作者：韩琦
朝代：宋
体裁：七言律诗

海东推出水晶毬，碧抹晴空暝霭收。素景独宜惟上节，清光无敌是中秋。家为梵室黄金界，人在天宫白玉楼。当此客途衰病者，敢于诗酒擅风流。
戏题仙掌
作者：韩琦
朝代：宋

三峰晴晓碧相挨，仙掌分明出雾开。莫向巍峨衒高手，也曾先得桂枝来。
戏题仙掌
作者：韩琦
朝代：宋

三峰晴晓碧相挨，仙掌分明出雾开。
莫向巍峩衒高手，也曾先得桂枝来。
扶沟宰周源来求二苏兄弟留题于白鹤观诗
作者：韩琦
朝代：宋
体裁：七言律诗

二苏遗笔匿仙扃，贤宰来求为发明。字久半随风雨剥，气豪犹入鬼神惊。终疑鸾凤骞云去，不假江山到骨清。人对盛时须自勉，醉吟颠草尚垂名。
拜坟
作者：韩琦
朝代：宋
体裁：五言律诗

欲知为郡宠，昼锦入家村。自古拜松槚，几人如子孙。麾幢新俗观，牛酒饫乡尊。儒者荣斯甚，将何报国恩。
拜西坟
作者：韩琦
朝代：宋

楼角声喧促晓更，致虔茔域出西坰。春山带雨和云重，麦陇如梳破雪青。乡树溟濛天水墨，村农淳野古畦丁。阴迷俄景催归驭，暂向东风俗眼醒。
拜西坟
作者：韩琦
朝代：宋

楼角声喧促晓更，致虔茔域出西垌。
春山带雨和云重，麦陇如梳破雪青。
乡树溟蒙天水墨，村农淳野古畦丁。
阴迷俄景催归驭，暂向东风俗眼醒。
提举陈龙图春寒惠然见访
作者：韩琦
朝代：宋

冒寒连驿促征轮，须信相思是故人。
顿似清风袪大暑，何嗟明月隔芳尘。
雪隈檐角依微在，春着花稍次第新。
不把一杯同一笑，此时幽愤兴谁伸。
提举陈龙图春寒惠然见访
作者：韩琦
朝代：宋

冒寒连驿促征轮，须信相思是故人。顿似清风袪大暑，何嗟明月隔芳尘。雪隈檐角依微在，春著花稍次第新。不把一杯同一笑，此时幽愤兴谁伸。
提举陈龙图特垂顾遽促归轩
作者：韩琦
朝代：宋
体裁：七言律诗

千里相思访所知，昔人曾有此闻稀。方欣一见销萌吝，便忍连章赋式微。早是衰年多感慨，不堪寒色挫芳菲。剡溪雪月光如昼，懊恼仙舟兴尽归。
提举陈龙图迁居邢台二首
作者：韩琦
朝代：宋

乡居新葺后，归兴邈难招。老去重离别，秋来添寂寥。云横初送雁，渡浅未成桥。千里犹思驾，封圻幸不遥。多病襟怀易入忧，那堪惊别复惊秋。难追刘白樽前乐，尚约松乔世外游。花发东篱谁共酌，草荒南浦只生愁。从兹冷落欢吟地，昼锦荣归兴狎鸥。
提举陈龙图迁居邢台二首·其一
作者：韩琦
朝代：宋
体裁：五言律诗

乡居新葺后，归兴邈难招。老去重离别，秋来添寂寥。云横初送雁，渡浅未成桥。千里犹思驾，封圻幸不遥。
提举陈龙图迁居邢台二首·其二
作者：韩琦
朝代：宋

多病襟怀易入忧，那堪惊别复惊秋。难追刘白樽前乐，尚约松乔世外游。花发东篱谁共酌，草荒南浦只生愁。从兹冷落欢吟地，昼锦荣归兴狎鸥。
提举陈龙图迁居邢台二首·其二
作者：韩琦
朝代：宋

多病襟怀易入忧，那堪惊别復惊秋。
难追刘白樽前乐，尚约松乔世外游。
花发东篱谁共酌，草荒南浦只生愁。
从兹冷落欢吟地，昼锦荣归兴狎鸥。
放泉
作者：韩琦
朝代：宋

缓带凭轩喜放泉，映花穿柳逗潺湲。谁言胜境须昆阆，自有清音过管弦。赴海任遥终泽润，灌园思足尚留连。衰翁日寄南窗傲，枕上时醒白昼眠。
放泉
作者：韩琦
朝代：宋

缓带凭轩喜放泉，映花穿柳逗潺湲。
谁言胜境须昆阆，自有清音过管絃。
赴海任遥终泽润，灌园思足尚留连。
衰翁日寄南窗傲，枕上时醒白昼眠。
新岁拜坟二首
作者：韩琦
朝代：宋

先陇比如何，新年重一过。风迎人意好，春入鸟声和。畎亩因时劝，松楸趁暖科。公馀私遂及，吾幸比为多。新岁斋前寂讼铃，不妨诹日展先茔。遥知陇树春方到，一见家山眼又明。孝弟少期为俗劝，里闾乌足语吾荣。此行犹苦圭符累，名遂归来更尽诚。
新岁拜坟二首·其一
作者：韩琦
朝代：宋

先陇比如何，新年重一过。
风迎人意好，春入鸟声和。
畎亩因时劝，松楸趁暖科。
公余私遂及，吾幸比为多。
新岁拜坟二首·其一
作者：韩琦
朝代：宋

先陇比如何，新年重一过。风迎人意好，春入鸟声和。畎亩因时劝，松楸趁暖科。公馀私遂及，吾幸比为多。
新岁拜坟二首·其二
作者：韩琦
朝代：宋
体裁：七言律诗

新岁斋前寂讼铃，不妨诹日展先茔。遥知陇树春方到，一见家山眼又明。孝弟少期为俗劝，里闾乌足语吾荣。此行犹苦圭符累，名遂归来更尽诚。
新柳二阕
作者：韩琦
朝代：宋

弄黄含绿叶开眉，最有春来次第知。生计任随栽者意，却嗤松柏不禁移。驿路行人东复西，等闲攀折损芳枝。有生自是无根物，忍向乐风赠别离。
新柳二阕·其一
作者：韩琦
朝代：宋
体裁：七言绝句

弄黄含绿叶开眉，最有春来次第知。生计任随栽者意，却嗤松柏不禁移。
新柳二阕·其二
作者：韩琦
朝代：宋

驿路行人东复西，等闲攀折损芳枝。有生自是无根物，忍向乐风赠别离。
新柳二阕·其二
作者：韩琦
朝代：宋

驿路行人东復西，等闲攀折损芳枝。
有生自是无根物，忍向乐风赠别离。
新植花开
作者：韩琦
朝代：宋

去岁栽花遍小栏，只忧芳艳不禁寒。
年来醉赏春风裏，无限边人见牡丹。
新植花开
作者：韩琦
朝代：宋

去岁栽花遍小栏，只忧芳艳不禁寒。年来醉赏春风里，无限边人见牡丹。
新燕
作者：韩琦
朝代：宋
体裁：七言绝句

出入高堂性似驯，泥巢深稳足容身。雕梁并宿嫌频看，巧语多应是骂人。
新移宴厅
作者：韩琦
朝代：宋
体裁：七言律诗

魏藩池馆有唐风，宴宇耽然制尚雄。岁月已深摧巨栋，庭除非旧逼离宫。稍迁基址嚣尘外，适在园林掩映中。从此命宾何最盛，四时嘉景尽牢笼。
早发韦城
作者：韩琦
朝代：宋
体裁：七言律诗

北去川原极目平，修途尘敛雨初晴。岁丰禾黍高低积，天晓云霞散乱明。宵露尚漙香草木，朔风时紧撼旗旌。病襟斗觉精神健，屈指乡邦近数程。
早夏
作者：韩琦
朝代：宋

脱帻吏休后，凭轩风快馀。瀑泉增濑急，新叶补林疏。暑初天未热，观阁进轻凉。果熟愁枝重，荷生觉渚香。
早夏·其一
作者：韩琦
朝代：宋

脱帻吏休后，凭轩风快余。
瀑泉增濑急，新叶补林疏。
早夏·其一
作者：韩琦
朝代：宋

脱帻吏休后，凭轩风快馀。瀑泉增濑急，新叶补林疏。
早夏·其三
作者：韩琦
朝代：宋
体裁：七言律诗

十里溪源注北塘，贮成宽碧澹泱泱。新蒲弱荇参差绿，去鹜来凫断续行。一缆轻波摇鹢舸，满罾斜日晒鱼梁。使君思拙无清梦，高柳阴成草自长。
早夏·其二
作者：韩琦
朝代：宋
体裁：五言绝句

暑初天未热，观阁进轻凉。果熟愁枝重，荷生觉渚香。
早春病起
作者：韩琦
朝代：宋

朝来残雪尽，春意满东郊。嫩绿开池面，深红点杏梢。山晴添远霭，鸦暖认危巢。正是芳时病，吟莺似见嘲。
早春病起
作者：韩琦
朝代：宋

朝来残雪尽，春意满东郊。
嫩绿开池面，深红点杏梢。
山晴添远霭，鸦暖认危巢。
正是芳时病，吟鸎似见嘲。
早行
作者：韩琦
朝代：宋
体裁：五言律诗

冒暑行宜早，修途不困人。远风清逐睡，微露湿低尘。好月看无尽，高吟意益新。未鸡知渐晓，天角下星辰。
早行
作者：韩琦
朝代：宋
体裁：五言律诗

脂辖行伤早，扬旌兴莫穷。水遥天色共，云细月波通。巧舌争啼晓，香牙尽入风。纵吟殊未已，初旭放晴红。
早赴坟庄
作者：韩琦
朝代：宋

叠叠山依皱晓霞，羲轮腾海露天涯。一川图画秋方静，万积京坻谷尽槎。旧邺馀风含古意，太行高景落诗家。讼庭经日如僧舍，又到村居倚将牙。
早赴坟庄
作者：韩琦
朝代：宋

迭迭山依皱晓霞，羲轮腾海露天涯。
一川图画秋方静，万积京坻谷尽槎。
旧邺余风含古意，太行高景落诗家。
讼庭经日如僧舍，又到村居倚将牙。
明堂庆成五言二十韵
作者：韩琦
朝代：宋

至矣君严父，其惟祀配天。明堂兹有法，路寝复申虔。礼简刊前误，图新焕昔传。乾坤隆正位，辰火协高躔。宗德停参侑，推尊独大圆。兼崇太极坐，并享总章筵。节物丰秋后，斋精吉玄前。既祗真馆驾，遂洁閟宫牷。泛洒轻尘失，涵濡惠泽先。直由诚意感，卒使祭无愆。翌日回清跸，中宵俨邃延。一纯通肸蚃，五室敞蟺蜎。和必流金石，馨非主豆笾。灵光烛窗户，飙驾触旄旃。齐酌终三荐，神釐答万年。欢声摇海岳，瑞色变云烟。馂已均庖贱，恩思被幅员。星鸡随敕竖，赦鹤下楼宣。教不烦家至，民惟视德迁。普天知子道，斯匪化工然。
明堂庆成五言二十韵
作者：韩琦
朝代：宋

至矣君严父，其惟祀配天。
明堂兹有法，路寝復申虔。
礼简刊前误，图新焕昔传。
干坤隆正位，辰火协高躔。
宗德停参侑，推尊独大圆。
兼崇太极坐，并享总章筵。
节物丰秋后，斋精吉玄前。
既祗真馆驾，遂洁閟宫牷。
泛洒轻尘失，涵濡惠泽先。
直由诚意感，卒使祭无愆。
翌日回清跸，中宵俨邃延。
一纯通肸蠁，五室敞蟺蜎。
和必流金石，馨非主豆笾。
灵光烛窗户，飚驾触旄旃。
齐酌终三荐，神釐答万年。
欢声摇海岳，瑞色变云烟。
馂已均庖贱，恩思被幅员。
星鸡随敕竖，赦鹤下楼宣。
教不烦家至，民惟视德迁。
普天知子道，斯匪化工然。
明镐学士领漕益州
作者：韩琦
朝代：宋
体裁：七言律诗

忠臣重此过邛崃，经计才优帝命谐。县弩清尘资远抚，史彤修职峻荣阶。蜀天星入人先候，剑路铭昏藓半埋。锦里万家迎使旆，壶浆应释去思怀。
春寒
作者：韩琦
朝代：宋

春寒着人骨，病躯殊未堪。
雁慵难遡北，花怯不开南。
诗笔少新兴，战觥思旧酣。
边垂何事乐，寂寞月将三。
春寒
作者：韩琦
朝代：宋

春寒著人骨，病躯殊未堪。雁慵难溯北，花怯不开南。诗笔少新兴，战觥思旧酣。边垂何事乐，寂寞月将三。
春寒呈提举陈荐龙图
作者：韩琦
朝代：宋

春寒入人骨，病肌尤见侵。芳园欲暂适，风恶不可禁。回身复拥炉，噤馀难发吟。几日阳和恩，一开愁悴心。
春寒呈提举陈荐龙图
作者：韩琦
朝代：宋

春寒入人骨，病肌尤见侵。
芳园欲暂适，风恶不可禁。
回身復拥炉，噤余难发吟。
几日阳和恩，一开愁悴心。
春日硙亭同会
作者：韩琦
朝代：宋
体裁：七言律诗

金汤西北绿阴中，双硙当渠一派通。人迹罕来花自老，利源常在水何功。事能如意嗟常少，春苦无情去又空。大抵相知难会合，且同樽酒醉春风。
春晴
作者：韩琦
朝代：宋
体裁：五言律诗

霁色破春昏，高楼日未曛。林稍零旧雨，山顶入残云。醉粉匀花颊，风罗绉水纹。踏青入误约，芳思几纷纷。
春阴席上
作者：韩琦
朝代：宋
体裁：七言律诗

腊寒初破作春阴，澌涩铜乌远漏沉。气折笙簧声易软，涧匀梅柳色潜深。已催豪侠将狂兴，更恼衰残欲病心。任展轻销谁画得，雾昏楼阁半遥林。
春阴马上
作者：韩琦
朝代：宋
体裁：七言律诗

正是风和日暖天，重阴凌扰苦缠绵。蕉心自结凭谁展，柳眼慷开只待眠。草湿谩铺留醉席，榆寒难掷买春钱。几时霞外氛霾散，放出红轮一丈圆。
春雪
作者：韩琦
朝代：宋
体裁：七言律诗

几阵风凝霰作床，稳承花雪入春芳。南园蝶舞都疑梦，北岭梅开只欠香。气暖不容冰笋就，润深潜引麦针长。衰翁未得阳和助，且自宜城抵醉乡。
春霖
作者：韩琦
朝代：宋

咫尺东郊路，春霖绝未通。销闲生弈思，醒睡费茶功。楼迥昏昏雾，窗寒霎霎风。待晴桑陌上，五马恣？珑。
春霖
作者：韩琦
朝代：宋
体裁：五言律诗

咫尺东郊路，春霖绝未通。销闲生弈思，醒睡费茶功。楼迥昏昏雾，窗寒霎霎风。待晴桑陌上，五马恣�珑。
春霖
作者：韩琦
朝代：宋

咫尺东郊路，春霖绝未通。
销闲生弈思，醒睡费茶功。
楼迥昏昏雾，窗寒霎霎风。
待晴桑陌上，五马恣𤧚珑。
昼锦堂
作者：韩琦
朝代：宋

古人之富贵，贵归本郡县。譬若衣锦游，白昼自光绚。不则如夜行，虽丽胡由见。事累载方册，今复著俚谚。或纡太守章，或拥使者传。歌樵忘故穷，涤器掩前贱。所得快恩仇，爱恶任骄狷。其志止于此，士固不足羡。兹予来旧邦，意弗在矜衒。以疾而量力，惧莫称方面。抗表纳金节，假守冀乡便。帝曰其汝俞，建纛往临殿。行路不云非，观叹溢郊甸。病躯谐少休，先陇遂完缮。岁时存父老，伏腊洁亲荐。恩荣孰与偕，衰劣愧独擅。公馀新此堂，夫岂事饮燕。亦非张美名，轻薄诧绅弁。重禄许安闲，顾己常竞战。庶一视题榜，则念报主眷。汝报能何为，进道确无倦。忠义耸大节，匪石乌可转。虽前有鼎镬，死耳誓不变。丹诚难悉陈，感泣对笔砚。
昼锦堂
作者：韩琦
朝代：宋

古人之富贵，贵归本郡县。
譬若衣锦游，白昼自光绚。
不则如夜行，虽丽胡由见。
事累载方册，今復着俚谚。
或纡太守章，或拥使者传。
歌樵忘故穷，涤器掩前贱。
所得快恩仇，爱恶任骄狷。
其志止于此，士固不足羡。
兹予来旧邦，意弗在矜衒。
以疾而量力，惧莫称方面。
抗表纳金节，假守冀乡便。
帝曰其汝俞，建纛往临殿。
行路不云非，观叹溢郊甸。
病躯谐少休，先陇遂完缮。
岁时存父老，伏腊洁亲荐。
恩荣孰与偕，衰劣愧独擅。
公余新此堂，夫岂事饮燕。
亦非张美名，轻薄诧绅弁。
重禄许安闲，顾己常竞战。
庶一视题榜，则念报主眷。
汝报能何为，进道确无倦。
忠义耸大节，匪石乌可转。
虽前有鼎镬，死耳誓不变。
丹诚难悉陈，感泣对笔砚。
昼锦堂再赏牡丹
作者：韩琦
朝代：宋

锦堂重赏牡丹红，不惜残英数日空。嘉艳岂无来岁好，清欢难得故人同。谁言山下曾为雨，只恐身轻去逐风。且共对花开口笑，莫持姚左较雌雄。
昼锦堂再赏牡丹
作者：韩琦
朝代：宋

锦堂重赏牡丹红，不惜残英数日空。
嘉艷岂无来岁好，清欢难得故人同。
谁言山下曾为雨，只恐身轻去逐风。
且共对花开口笑，莫持姚左较雌雄。
昼锦堂同赏牡丹
作者：韩琦
朝代：宋
体裁：七言律诗

牡丹亲植锦堂前，回首光阴二十年。一见开颜如有旧，三来经赏岂无缘。竞新品目应输洛，独守单平似信天。欲寄朝云皆大笔，愿搜豪句饰妖妍。
昼锦堂赏新牡丹
作者：韩琦
朝代：宋
体裁：七言律诗

欲集珍丛称此堂，春来栽槛首花王。连砧不动开犹少，对酒多情格自强。白昼已凌乡锦色，清阴宜接讼棠芳。娱宾一奉笙歌赏，从此香名岁月长。
晋祠
作者：韩琦
朝代：宋

唐叔祠推晋域雄，乘春来谒想遗风。前庭树古圭曾剪，近垄禾新颖未同。山峻尚存维翰德，泉深长泻及人功。愚民不识邦君重，岁岁西神酒食丰。
晋祠
作者：韩琦
朝代：宋

唐叔祠推晋域雄，乘春来谒想遗风。
前庭树古圭曾剪，近垅禾新颖未同。
山峻尚存维翰德，泉深长泻及人功。
愚民不识邦君重，岁岁西神酒食丰。
晋祠鱼池
作者：韩琦
朝代：宋

女郎祠下池，清瑩薄山脚。游鳞明鉴中，素恃神可托。群嬉不畏人，似得天真乐。祠者常见怜，投食任争绰。且疑神佑之，纵嚵安敢摸。达者时公攘，羹鲙陷烹斫。神乎所保扶，未免挫阴恶。何如致君人，其道本宏博。天下日唐虞，声教尽薰灼。推此及微类，鱼鳖得咸若。
晋祠鱼池
作者：韩琦
朝代：宋
体裁：古风

女郎祠下池，清莹薄山脚。游鳞明鉴中，素恃神可托。群嬉不畏人，似得天真乐。祠者常见怜，投食任争绰。且疑神佑之，纵嚵安敢摸。达者时公攘，羹鲙陷烹斫。神乎所保扶，未免挫阴恶。何如致君人，其道本宏博。天下日唐虞，声教尽薰灼。推此及微类，鱼鳖得咸若。
晋祠鱼池
作者：韩琦
朝代：宋

女郎祠下池，清莹薄山脚。
游鳞明鑑中，素恃神可託。
羣嬉不畏人，似得天真乐。
祠者常见怜，投食任争绰。
且疑神佑之，纵嚵安敢摸。
达者时公攘，羹鲙陷烹斫。
神乎所保扶，未免挫阴恶。
何如致君人，其道本宏博。
天下日唐虞，声教尽熏灼。
推此及微类，鱼鳖得咸若。
晚步后园觉有春色
作者：韩琦
朝代：宋

桃李知春意，阳和到嫩萌。风霜谁自困，莺蝶始多情。终入芳菲赏，休论早晚荣。穷边何所负，轰鼓醉金觥。
晚步后园觉有春色
作者：韩琦
朝代：宋

桃李知春意，阳和到嫩萌。
风霜谁自困，鸎蝶始多情。
终入芳菲赏，休论早晚荣。
穷边何所负，轰鼓醉金觥。
晚秋有感
作者：韩琦
朝代：宋

倦鹊穿林趁独栖，此情唯有老鳏知。西风日紧重阳近，忍对黄花把酒卮。
晚秋有感
作者：韩琦
朝代：宋

倦鹊穿林趁独栖，此情唯有老鳏知。
西风日紧重阳近，忍对黄花把酒巵。
暮春书事
作者：韩琦
朝代：宋
体裁：七言律诗

榆荚空飞不算钱，韶光归速置何缘。惜春情味过年少，战酒英雄退日前。竹笋迸阶抽兕角，杨花铺水涨龙涎。妖妍万变成凋谢，长养须资大夏权。
暮春书事自和
作者：韩琦
朝代：宋
体裁：七言律诗

东君回辔肯流连，诗入衰情更易缘。荷叶如钱生水面，杨花飞雪满阶前。感时空溅伤春泪，殢酒思流见曲涎。残景向人催上老，似推公道不容权。
暮春康乐园
作者：韩琦
朝代：宋
体裁：七言律诗

榆荚纷纷掷乱钱，柳花相扑辊新绵。一年寂寞频来地，三月芳菲已过天。树密只喧闲鸟雀，台高犹得好山川。病夫不饮时如此，徒有诗情益自然。
望宸阁雪后
作者：韩琦
朝代：宋

重阴初释六花残，试倚危栏一望看。魂爽顿如居物外，句新难得上毫端。酒收豪席珊瑚碎，风刮仙盘沆瀣乾。化就兜罗绵世界，鹫宫高插白云寒。
望宸阁雪后
作者：韩琦
朝代：宋

重阴初释六花残，试倚危栏一望看。
魂爽顿如居物外，句新难得上毫端。
酒收豪席珊瑚碎，风刮仙盘沆瀣干。
化就兜罗绵世界，鹫宫高插白云寒。
望江南
作者：韩琦
朝代：宋

维扬好，灵宇有琼花。千点真珠擎素蕊，一环明玉破香葩。芳艳信难加。如雪貌，绰约最堪夸。疑是八仙乘皓月，羽衣摇曳上云车。来会列仙家。
望江南·忆江南·维杨好
作者：韩琦
朝代：宋
体裁：词

维杨好，灵宇有琼花。
千点真珠擎素蕊，一环名玉破香葩。
芳艳信难加。
如雪貌，绰约最堪夸。
疑是八仙乘皓月，羽衣摇曳上云车。
来会列仙家。
来鳦
作者：韩琦
朝代：宋

来鳦趋社期，翩若天外至。徘徊大厦间，汲汲营巢意。中心有所托，自谓得其地。衔泥两吻疮，旦暮不少憩。主人爱高堂，病尔如疣赘。尔巢屡肤寸，长梃辄摧坠。胡为不识嫌，又续前功弃。何处无蓬茅，自足为生计。不尔卵而覆，其祸愈非细。予既伤尔愚，窃复探尔志。孜孜不忍去，欲动主人义。万一怜其勤，庶获息我类。臣栋既不挠，出处安且贵。其能无报乎，唯守信无贰。年年应候来，驯狎如儿稚。双双轩户前，为君作嘉致。不学君家客，去就惟势利。微羽一知归，至死不他诣。
来鳦
作者：韩琦
朝代：宋

来鳦趋社期，翩若天外至。
徘徊大厦间，汲汲营巢意。
中心有所託，自谓得其地。
衔泥两吻疮，旦暮不少憩。
主人爱高堂，病尔如疣赘。
尔巢屡肤寸，长梃辄摧坠。
胡为不识嫌，又续前功弃。
何处无蓬茅，自足为生计。
不尔卵而覆，其祸愈非细。
予既伤尔愚，窃復探尔志。
孜孜不忍去，欲动主人义。
万一怜其勤，庶获息我类。
臣栋既不挠，出处安且贵。
其能无报乎，唯守信无贰。
年年应候来，驯狎如儿稚。
双双轩户前，为君作嘉致。
不学君家客，去就惟势利。
微羽一知归，至死不他诣。
枢廷对竹
作者：韩琦
朝代：宋
体裁：七言律诗

一纪前曾对此君，依然轩槛喜重亲。丹心自觉同高节，青眼相看似故人。不杂嚣尘终冷淡，饱经霜雪尚精神。枢廷岂是琴樽伴，会约幽居称幅巾。
柳溪嘲莲
作者：韩琦
朝代：宋

清香奇色匝芳洲，只得公余一见休。
道是好花堪谑问，几时曾上美人头。
柳溪嘲莲
作者：韩琦
朝代：宋

清香奇色匝芳洲，只得公馀一见休。道是好花堪谑问，几时曾上美人头。
柳絮
作者：韩琦
朝代：宋
体裁：七言律诗

杨柳生花不恋枝，纷纷终日亦何依。聚来庭下为毬辊，散向空中作雪飞。閒共落英浮远水，静和幽蝶舞斜晖。见君方惜春难住，忍纵轻狂搅扰归。
柳絮二阕
作者：韩琦
朝代：宋

惯恼东风不定家，高楼长陌奈无涯。一春情绪空撩乱，不是天生稳重花。絮雪纷纷不自持，乱愁萦困满春晖。有时穿入花枝过，无限蜂儿作队飞。
柳絮二阕·其一
作者：韩琦
朝代：宋
体裁：七言绝句

惯恼东风不定家，高楼长陌奈无涯。一春情绪空撩乱，不是天生稳重花。
柳絮二阕·其二
作者：韩琦
朝代：宋
体裁：七言绝句

絮雪纷纷不自持，乱愁萦困满春晖。有时穿入花枝过，无限蜂儿作队飞。
栽花二阕
作者：韩琦
朝代：宋

名园尝已植群芳，更得新株补旧行。非欲后来传好事，只图芬馥满吾乡。百品名花手种来，复寻嘉艳及时栽。主人便去心无恨，从向东风自在开。
栽花二阕·其一
作者：韩琦
朝代：宋

名园尝已植羣芳，更得新株补旧行。
非欲后来传好事，只图芬馥满吾乡。
栽花二阕·其一
作者：韩琦
朝代：宋

名园尝已植群芳，更得新株补旧行。非欲后来传好事，只图芬馥满吾乡。
栽花二阕·其二
作者：韩琦
朝代：宋

百品名花手种来，复寻嘉艳及时栽。主人便去心无恨，从向东风自在开。
栽花二阕·其二
作者：韩琦
朝代：宋

百品名花手种来，復寻嘉艷及时栽。
主人便去心无恨，从向东风自在开。
次日早赴西坟
作者：韩琦
朝代：宋
体裁：七言律诗

风入旌旗撼晓光，两茔亲展喜非常。浓阴蔽野瞻乔木，逸势横天认太行。自叹重茵宁及养，纵垂三组敢夸乡。路人或指荣虽甚，明哲何如汉子房。
次韵再答
作者：韩琦
朝代：宋

天和人意共昏昏，飘掷繁霙助客樽。
正会笙歌开醉目，忽惊珠玉得嘉言。
已凌衰鬓争霜采，更拂妖颜上粉痕。
东阁有贤才调雅，媿无优礼绍公孙。
次韵再答
作者：韩琦
朝代：宋

天和人意共昏昏，飘掷繁霙助客樽。正会笙歌开醉目，忽惊珠玉得嘉言。已凌衰鬓争霜采，更拂妖颜上粉痕。东阁有贤才调雅，愧无优礼绍公孙。
次韵和兖州王待制过汶上见寄
作者：韩琦
朝代：宋

浅局虽难继大才，溪堂佳致亦添来。奇花并蒂宜新种，芳树连柯得旧栽。良执假途形咏叹，邻封为治惜淹徊。想君醉问歌人处，不向风前酹一杯。
次韵和兖州王待制过汶上见寄
作者：韩琦
朝代：宋

浅局虽难继大才，溪堂佳致亦添来。
奇花并蔕宜新种，芳树连柯得旧栽。
良执假途形咏叹，邻封为治惜淹徊。
想君醉问歌人处，不向风前酹一杯。
次韵和国信赵内翰北口见寄
作者：韩琦
朝代：宋
体裁：五言律诗

时得不可失，时乎况得天。蔓图非易力，鸩毒是安眠。庙胜两楹决，壶浆一檄传。临关休发咏，归议主当然。
次韵和子渊学士春雨
作者：韩琦
朝代：宋
体裁：七言律诗

天幕沉沉淑气温，雨丝轻软坠云根。洗开春色无多润，染尽花光不见痕。寂寞画楼和梦锁，依微芳树过人昏。堂虚座密珠帘下，试问淳于醉几樽。
次韵和宋适推官压沙惠诗
作者：韩琦
朝代：宋

天知人意喜春娱，故作轻云捲复舒。风撼花飞铺宴席，雨平沙稳助流车。蛾颦嫩叶初眠柳，马茁柔椿未荐蔬。何必笙歌喧坐上，且延欢伯侍香裾。
次韵和宋适推官压沙惠诗
作者：韩琦
朝代：宋

天知人意喜春娱，故作轻云捲復舒。
风撼花飞铺宴席，雨平沙稳助流车。
蛾颦嫩叶初眠柳，马茁柔椿未荐蔬。
何必笙歌喧坐上，且延欢伯侍香裾。
次韵和崔公孺国博模刻文正范公阅古堂诗
作者：韩琦
朝代：宋

阅古堂成在北边，希文诗笔美前贤。
高吟尚纪终军策，小字如观乐毅篇。
欲起贵名增世慕，更刊余礼广人传。
其他事业知难泯，尽入仁宗实录编。
次韵和崔公孺国博模刻文正范公阅古堂诗
作者：韩琦
朝代：宋

阅古堂成在北边，希文诗笔美前贤。高吟尚纪终军策，小字如观乐毅篇。欲起贵名增世慕，更刊馀礼广人传。其他事业知难泯，尽入仁宗实录编。
次韵和崔公孺国博游兴国寺广严院
作者：韩琦
朝代：宋
体裁：七言律诗

绀园南北压通寰，气象超然出世间。只见庄严尊十地，不须微琐说三山。浮云自缚春春失，真境无尘事事闲。我有归依殊胜愿，吏文常扰几时还。
次韵和崔公孺国博西亭感怀
作者：韩琦
朝代：宋
体裁：七言律诗

常虚西馆待高贤，一见襟怀两释然。且叩真诠期进道，不论衰鬓逐凋年。顽金在矿须当变，逸骥无鞭亦自前。相叩屡辞虽未得，已齐朝市与林泉。
次韵和崔公孺国博观君谟所书孝亲崇福院牌
作者：韩琦
朝代：宋

欲护亲茔荐福殊，僧蓝营葺几年余。
名因先帝鸿恩锡，牌得君谟大字书。
佛宇增辉良自尔，乡庐传美孰加予。
须知体法多奇处，深造钟王奥妙墟。
次韵和崔公孺国博观君谟所书孝亲崇福院牌
作者：韩琦
朝代：宋

欲护亲茔荐福殊，僧蓝营葺几年馀。名因先帝鸿恩锡，牌得君谟大字书。佛宇增辉良自尔，乡庐传美孰加予。须知体法多奇处，深造钟王奥妙墟。
次韵和崔公孺国博观新模正献杜公草书
作者：韩琦
朝代：宋
体裁：七言律诗

珍藏正献草书诗，传诫云来示永贻。几夜风涛偃松柏，半天雷雨起蛟螭。临池学苦应同妙，舞剑功如未是奇。刊石岂徒为世玩，更思清节可师之。
次韵和崔公孺国博观新模邺王书
作者：韩琦
朝代：宋
体裁：七言律诗

唐季诸侯孰擅雄，邺邦高袭世勋洪。图功自可超烟阁，接士殊优在雪宫。刀笔风流争战外，生灵安帖笑谈中。诗豪墨妙家藏久，二美刊传定不穷。
次韵和崔公孺国博黄杏花
作者：韩琦
朝代：宋

颗颗装成药灶牙，日边开处近彤霞。真宜相阁栽培物，更是仙人种植花。高行出群犹仰慕，香名超格合洪誇。诸贤继有寻芳会，欲奉欢游决自差。
次韵和崔公孺国博黄杏花
作者：韩琦
朝代：宋

颗颗装成药竈牙，日边开处近彤霞。
真宜相阁栽培物，更是仙人种植花。
高行出羣犹仰慕，香名超格合洪夸。
诸贤继有寻芳会，欲奉欢游决自差。
次韵和崔国博西亭喜雨
作者：韩琦
朝代：宋
体裁：七言律诗

暑雨滂然仅作霖，连宵殊未扩阴森。全祛下土将焚患，尽识高穹不忍心。斗厌埃氛开众目，了无烦热自吾襟。当轩倍胜松风过，何必清音一弄琴。
次韵和崔象之寺丞西亭雨下
作者：韩琦
朝代：宋

初暑轩窗覆翠阴，更宜飞雨濯尘襟。
喜花添色自人意，为岁期丰独帝心。
余润日随和气浃，好声时逐远风沉。
郊原徧采农家议，一寸真如一寸金。
次韵和崔象之寺丞西亭雨下
作者：韩琦
朝代：宋

初暑轩窗覆翠阴，更宜飞雨濯尘襟。喜花添色自人意，为岁期丰独帝心。馀润日随和气浃，好声时逐远风沉。郊原遍采农家议，一寸真如一寸金。
次韵和张宗益工部初到相台书事
作者：韩琦
朝代：宋
体裁：七言律诗

园池开拓费经筹，雅意奚专自宴休。好事庶逢贤守继，康时聊便里民游。一闻公暇闲无敌，顿激归心浩不收。早晚再容怀绶乐，赤松高趣遂希留。
次韵和文潞公题王右丞维辋川图
作者：韩琦
朝代：宋
体裁：五言律诗

辋川诚自好，人各爱吾园。欲纵家山乐，终縻吏事繁。鸿飞思避弋，羝触困羸籓。几日归陶径，方知践此言。
次韵和文潞公题韩晋公村田歌舞图
作者：韩琦
朝代：宋
体裁：五言律诗

升平胡可状，歌舞入樵苏。岁美人皆乐，朝和野共娱。心休无事扰，本固绝颠扶。我愿明时治，长如此画图。
次韵和方谨言郎中再观省中手值竹
作者：韩琦
朝代：宋
体裁：七言律诗

翠影参差渐拂阶，清郎曾此占奇哉。辞君昔为莼羹去，恋尔今同菊径来。玉耸劲枝欺暮雪，绣残文箨委寒苔。虚心高节依然在，几见繁英落又开。
次韵和春聊学士早春
作者：韩琦
朝代：宋
体裁：七言律诗

雪霁春来极目心，远眉新黛破遥岑。风传花信值寒晚，烟染柳姿随日春。酒美好陪游骑斗，桃香谁待此门寻。欢期未集芳辰在，冤对慵翻简字金。
次韵和机宜强至都官喜雪
作者：韩琦
朝代：宋

繁云凝结远成堆，雪意应随雅客来。满地妆梅知腊近，一天风絮误春回。玳攲宾席豪诗笔，珠沃歌喉滑醉杯。病叟有心萌酒战，明轰钟鼓不衔枚。
次韵和机宜强至都官喜雪
作者：韩琦
朝代：宋

繁云凝结远成堆，雪意应随雅客来。
满地粧梅知腊近，一天风絮误春迴。
玳欹宾席豪诗笔，珠沃歌喉滑醉杯。
病叟有心萌酒战，明轰钟鼓不衔枚。
次韵和滑州梅龙图寒食溪园
作者：韩琦
朝代：宋

溪园高致此非遐，请为公陈众所夸。
一境熙台跻旧俗，万民和气入新花。
流芳只有人思召，行乐何须坐有车。
不独清明资胜会，四时风月惬诗家。
次韵和滑州梅龙图寒食溪园
作者：韩琦
朝代：宋

溪园高致此非遐，请为公陈众所誇。一境熙台跻旧俗，万民和气入新花。流芳只有人思召，行乐何须坐有车。不独清明资胜会，四时风月惬诗家。
次韵和留守宋适推官游宴御河二首
作者：韩琦
朝代：宋

笳鼓齐喧泛御津，何妨同欲乐兹辰。中三节物初过五，八十春光未破旬。红旆厌风收电脚，绿波伤棹散鱼鳞。欲知治世升平象，请看熙熙两岸民。三月春容骀荡天，御流飞舸引双旃。十分芳景无三二，四合游人有万千。花任风残犹逐水，酒随歌半已空船。病夫且伴嘉宾醉，不过明朝卯尚眠。
次韵和留守宋适推官游宴御河二首·其一
作者：韩琦
朝代：宋

笳鼓齐喧泛御津，何妨同欲乐兹辰。中三节物初过五，八十春光未破旬。红旆厌风收电脚，绿波伤棹散鱼鳞。欲知治世升平象，请看熙熙两岸民。
次韵和留守宋适推官游宴御河二首·其一
作者：韩琦
朝代：宋

笳鼓齐喧泛御津，何妨同欲乐兹辰。
中三节物初过五，八十春光未破旬。
红旆厌风收电脚，绿波伤棹散鱼鳞。
欲知治世昇平象，请看熙熙两岸民。
次韵和留守宋适推官游宴御河二首·其二
作者：韩琦
朝代：宋

三月春容骀荡天，御流飞舸引双旃。十分芳景无三二，四合游人有万千。花任风残犹逐水，酒随歌半已空船。病夫且伴嘉宾醉，不过明朝卯尚眠。
次韵和留守宋适推官游宴御河二首·其二
作者：韩琦
朝代：宋

三月春容骀荡天，御流飞舸引双旜。
十分芳景无三二，四合游人有万千。
花任风残犹逐水，酒随歌半已空船。
病夫且伴嘉宾醉，不过明朝卯尚眠。
次韵和真定李侍郎新创流杯
作者：韩琦
朝代：宋
体裁：五言排律

不有浮觞乐，谁知爱客深。投醪当席意，修禊昔贤心。自至疑仙术，虚来协道襟。去留虽任物，斟酌孰窥阴。阻挹斋中酒，空劳塞上吟。清潭时一望，搔首莫能簪。
次韵和致政王子融侍郎归休述怀二首
作者：韩琦
朝代：宋

周旋通显竭忠勤，勇退翩然得谢身。鸣玉乍辞天上贵，挥金长示里中仁。满床黄卷閒为伴，一枕清眠任过晨。六十九归今昔少，万年青史纪高人。礼称七十还君事，岂必如期许退身。臣子引年虽审分，朝廷图旧合推仁。晓登文石方延刻，暮挂危冠不待晨。窃惜圣神求治意，未宜轻去老成人。
次韵和致政王子融侍郎归休述怀二首·其一
作者：韩琦
朝代：宋
体裁：七言律诗

周旋通显竭忠勤，勇退翩然得谢身。鸣玉乍辞天上贵，挥金长示里中仁。满床黄卷閒为伴，一枕清眠任过晨。六十九归今昔少，万年青史纪高人。
次韵和致政王子融侍郎归休述怀二首·其二
作者：韩琦
朝代：宋
体裁：七言律诗

礼称七十还君事，岂必如期许退身。臣子引年虽审分，朝廷图旧合推仁。晓登文石方延刻，暮挂危冠不待晨。窃惜圣神求治意，未宜轻去老成人。
次韵和通判钱昌武郎中上巳许公亭惠诗
作者：韩琦
朝代：宋
体裁：七言律诗

亭馆萧然古岸头，园林虽雅背清流。感时堪惜芳菲过，拖病须从祓禊游。归舰逆风乘醉去，落花随水带香浮。贰车欲继山阴事，立赋新篇不易酬。
次韵和通判钱昌武郎中中秋遇雨
作者：韩琦
朝代：宋

灵祠躬祷极伸虔，唯恐愆阳病晚田。
不恨高楼空宴月，却欣丰泽入民天。
且歌多稼将栖亩，莫赋嘉期动隔年。
媿误宾轩侵夜散，阻看银界烂三千。
次韵和通判钱昌武郎中中秋遇雨
作者：韩琦
朝代：宋

灵祠躬祷极伸虔，唯恐愆阳病晚田。不恨高楼空宴月，却欣丰泽入民天。且歌多稼将栖亩，莫赋嘉期动隔年。愧误宾轩侵夜散，阻看银界烂三千。
次韵和都运孙永待制广教院三头牡丹
作者：韩琦
朝代：宋
体裁：七言绝句

骈枝三出牡丹红，奇有双头结未工。宛似灵芝相并秀，瑞云攒处起香风。
次韵和都运崔谏议寄示立春前一日宿岚谷山程
作者：韩琦
朝代：宋

绝塞风霜正树威，不知韶律起从微。
十千酒且迎春酌，五九寒须半腊归。
破屐好山连日上，费诗娇雪着人飞。
属封所过皆蒙惠，民吏应如挟纩衣。
次韵和都运崔谏议寄示立春前一日宿岚谷山程
作者：韩琦
朝代：宋

绝塞风霜正树威，不知韶律起从微。十千酒且迎春酌，五九寒须半腊归。破屐好山连日上，费诗娇雪著人飞。属封所过皆蒙惠，民吏应如挟纩衣。
次韵答侍读张龙图索阅古堂诗石本
作者：韩琦
朝代：宋
体裁：七言绝句

千年贤迹一堂间，日企英风敢自安。争似公陈无逸义，君王图入殿屏看。
次韵答判河阳文潞公述相洛所居之胜
作者：韩琦
朝代：宋

玉椀高居众所夸，三川推甲一何嘉。
前兼胜势韩王第，右枕名区洛尹衙。
此宅吾乡聊庇族，悔违公语卜隣家。
纵思却作招来户，脚重难营老小车。
次韵答判河阳文潞公述相洛所居之胜
作者：韩琦
朝代：宋

玉椀高居众所誇，三川推甲一何嘉。前兼胜势韩王第，右枕名区洛尹衙。此宅吾乡聊庇族，悔违公语卜邻家。纵思却作招来户，脚重难营老小车。
次韵答判河阳文潞公述相洛所居之胜
作者：韩琦
朝代：宋
体裁：七言律诗

玉碗高居众所誇，三川推甲一何嘉。前兼胜势韩王第，右枕名区洛尹衙。此宅吾乡聊庇族，悔违公语卜邻家。纵思却作招来户，脚重难营老小车。
次韵答前水监王荀龙郎中重九感怀
作者：韩琦
朝代：宋
体裁：七言律诗

应厌偏州节物荒，重阳前忍去安阳。双清易感霜茎怨，三雅难留露蕊芳。不惜高吟来疾置，尚思衰叟会寒乡。谁知衣弊京尘客，乃是南宫卧锦郎。
次韵答子渊学士
作者：韩琦
朝代：宋

忆昔明道初，穷冬极短昼。
给札金銮坡，孤拙并髦秀。
诸公名世才，奋笔若神佑。
芜辞亦见收，圣造等天覆。
子渊亲契深，实出同试右。
自兹接珍羣，轩翼羾紫宙。
忠义必相勉，权利孰肯就。
洞照无隐情，胸臆烂辰宿。
宦路有亨塞，叨窃愧鄙陋。
何时聚德星，一慰荀陈旧。
次韵答子渊学士
作者：韩琦
朝代：宋

忆昔明道初，穷冬极短昼。给札金銮坡，孤拙并髦秀。诸公名世才，奋笔若神佑。芜辞亦见收，圣造等天覆。子渊亲契深，实出同试右。自兹接珍群，轩翼羾紫宙。忠义必相勉，权利孰肯就。洞照无隐情，胸臆烂辰宿。宦路有亨塞，叨窃愧鄙陋。何时聚德星，一慰荀陈旧。
次韵答子渊赵学士
作者：韩琦
朝代：宋

再乞乡邦遂志艰，十年方得见家山。昼衣丽锦过前宠，秋逼衰蒲失旧颜。数月又迁当冗剧，一生曾未识安闲。故人千里无由愬，赖有诗筒去复还。
次韵答子渊赵学士
作者：韩琦
朝代：宋

再乞乡邦遂志艰，十年方得见家山。
昼衣丽锦过前宠，秋逼衰蒲失旧颜。
数月又迁当冗剧，一生曾未识安闲。
故人千里无由愬，赖有诗筒去復还。
次韵答安抚滕甫侍读诞日惠诗
作者：韩琦
朝代：宋
体裁：七言律诗

椽笔亲挥善祝诗，老颜筋骨逸如飞。玉关尚抑动侯入，辽海先欣病鹤归。顾眄已知增气燄，梦魂犹想接容辉。宸襟一日怀忠荩，召节星驰出禁扉。
次韵答宫保张相公以长篇见寄
作者：韩琦
朝代：宋

睿师当亨会，真贤上贵途。骥程轻历块，鹏运狭抢榆。大器方膺用，清风自少徒。危言忘世忌，直道得神扶。廪粟常周急，囊衣异弗娄。临戎资远略，进读待名儒。位峻升中执，胡骄赖北狙。殊邻摧桀骜，正路屏榛芜。机务参筹幄，恬波静海隅。高名乔岳重，劲节老松孤。众望归钧席，群生入化垆。幽遐通滞塞，愁郁变怡愉。明哲咸推甫，深忠独许壶。上枢俄任德，冢辅适容愚。清燕常陪论，丹诚得尽输。协心安国本，罄宇保民苏。知止频思退，遗荣遂恳图。连章倾悃愊，重责厌忧虞。物议皆嗟去，宸言勉赐俞。四朝全始卒，一代足师模。恣逐林泉乐，几忘仆马痡。韩城穷近赏，嵩谷喜深趋。飞溜星分派，奇峰笋迸株。买山兼胜得，卜宅与真俱。寿考何人及，优游举世无。神颐紫虚观，迹谢赤墀涂。不意烦诗笔，勤来恤病躯。龙章惊表裸，雀弹枉投珠。酬唱情虽接，仙凡路尚殊。终期解官绶，先约造灵区。
次韵答宫保张相公以长篇见寄
作者：韩琦
朝代：宋

睿师当亨会，真贤上贵途。
骥程轻历块，鹏运狭抢榆。
大器方膺用，清风自少徒。
危言忘世忌，直道得神扶。
廪粟常周急，囊衣异弗娄。
临戎资远略，进读待名儒。
位峻升中执，胡骄赖北狙。
殊隣摧桀骜，正路屏榛芜。
机务参筹幄，恬波静海隅。
高名乔岳重，劲节老松孤。
众望归钧席，羣生入化垆。
幽遐通滞塞，愁鬰变怡愉。
明哲咸推甫，深忠独许壶。
上枢俄任德，冢辅适容愚。
清燕常陪论，丹诚得尽输。
协心安国本，罄宇保民苏。
知止频思退，遗荣遂恳图。
连章倾悃愊，重责厌忧虞。
物议皆嗟去，宸言勉赐俞。
四朝全始卒，一代足师模。
恣逐林泉乐，几忘仆马痡。
韩城穷近赏，嵩谷喜深趋。
飞溜星分派，奇峰笋迸株。
买山兼胜得，卜宅与真俱。
寿考何人及，优游举世无。
神颐紫虚观，迹谢赤墀涂。
不意烦诗笔，勤来恤病躯。
龙章惊表裸，雀弹枉投珠。
酬唱情虽接，仙凡路尚殊。
终期解官绶，先约造灵区。
次韵答崔公孺国博
作者：韩琦
朝代：宋
体裁：七言律诗

向陪亡室鹡鸰原，正是轻霜九日天。醉语忘形几尔汝，诗毫挥纸速云烟。思穷碧落今无术，泪洒黄花两换年。一览嘉章生百恨，孤怀还昧觉心圆。
次韵答崔公孺国博西亭感怀
作者：韩琦
朝代：宋
体裁：七言律诗

常喜交亲燕此中，忽移欢绪作悲翁。桃阴已盛何曾语，桧影长闲不厌风。数漏趁朝心拱北，忍饥开阁客盈东。人生易别须偷暇，为我樽前话苦空。
次韵答崔公孺国博西亭燕饮
作者：韩琦
朝代：宋
体裁：七言律诗

一稔繁机困备员，芳时何暇目春妍。自惭东阁延才地，得会西豪聚里贤。益友至言皆有味，禅宗高论邈无边。须知樽酒相留意，老去离怀异少年。
次韵答崔公孺比部至陈桥驿来别相会
作者：韩琦
朝代：宋

永日劳君倍驿驰，相期无失见相思。义均吕驾来千里，情过阳关书一卮。喜接禅医开道眼，愧逢诗将立降旗。此行且纵漳滨卧，免弄幽并侠少儿。
次韵答崔公孺比部至陈桥驿来别相会
作者：韩琦
朝代：宋

永日劳君倍驿驰，相期无失见相思。
义均吕驾来千里，情过阳关书一巵。
喜接禅医开道眼，愧逢诗将立降旗。
此行且纵漳滨卧，免弄幽并侠少儿。
次韵答并帅庞公谢寄古砚
作者：韩琦
朝代：宋
体裁：七言绝句

谁传石末首青州，邺砚今推第一流。更好岂堪濡化笔，报琼终念木瓜投。
次韵答并帅王仲仪端明以诗见寄
作者：韩琦
朝代：宋

退削尝连上，清衷遂一开。调元辞重任，殄寇倚非才。虎士方争奋，羌雏已诉哀。遽驰金节觐，俄得锦衣回。雅契瞻并府，衰容病邺台。孤怀难托雁，芳信忽传梅。玳瑁遥宾席，蒲萄入醉杯。高谈嗟阻阔，危榭几徘徊。大卤诚淹帅，中枢即贰台。三槐东第甲，还似相车来。
次韵答并帅王仲仪端明以诗见寄
作者：韩琦
朝代：宋

退削尝连上，清衷遂一开。
调元辞重任，殄寇倚非才。
虎士方争奋，羌雏已诉哀。
遽驰金节觐，俄得锦衣回。
雅契瞻并府，衰容病邺台。
孤怀难託雁，芳信忽传梅。
瑇瑁遥宾席，蒲萄入醉杯。
高谈嗟阻阔，危榭几徘徊。
大卤诚淹帅，中枢即贰台。
三槐东第甲，还似相车来。
次韵答张宗益工部
作者：韩琦
朝代：宋
体裁：五言排律

昔忝临漳守，娱心自退公。闲愁放天上，真境得壶中。燕处虽云适，规模惜未丰。恢园隳旧堞，困宇出新工。材品珍方用，花名异始充。泉分洹水堰，梁下邺城宫。今始推良牧，褒辞借病翁。笙镛谐庙瑟，珠玉满邮筒。讵敢矜前政，徒知偃下风。北堂留衣锦，西巘峻维嵩。休逸檐梢月，荣归浪衬虹。班条多暇日，清赏此何穷。
次韵答张宗益工部喜陈荐龙图窦舜卿侍郎同至相台
作者：韩琦
朝代：宋

嘉客非期会，如因病守邀。
静俱知道胜，隐不待文招。
柳色堆瑶榭，荷得凑绮寮。
几回杯兴逸，同欲御仙飚。
次韵答张宗益工部喜陈荐龙图窦舜卿侍郎同至相台
作者：韩琦
朝代：宋

嘉客非期会，如因病守邀。静俱知道胜，隐不待文招。柳色堆瑶榭，荷香凑绮寮。几回杯兴逸，同欲御仙飙。
次韵答承旨王端明
作者：韩琦
朝代：宋

禁扃清切拟仙都，多病年年绝塞居。四海风雷归旧笔，二垂霜霰乃吾庐。道同今古犹相照，事役鳞鸿不计疏。莫谓安恬道留滞，是非终有史臣书。
次韵答承旨王端明
作者：韩琦
朝代：宋

禁扃清切拟仙都，多病年年绝寒居。
四海风雷归旧笔，二垂霜霰乃吾庐。
道同今古犹相照，事役鳞鸿不计踈。
莫谓安恬道留滞，是非终有史臣书。
次韵答接伴夏倚少卿
作者：韩琦
朝代：宋
体裁：七言律诗

定幕雍容绿水滨，使轺今喜接光尘。当年不足称良治，此日空惭问大钧。钟鼎已无前饮胜，笑言应认昔怀真。开樽莫惜俄欢弁，数刻相违易怆神。
次韵答提举刘司封见访
作者：韩琦
朝代：宋

琳馆优闲禄隐郎，高怀存旧宠吾乡。观梁共且希鱼乐，巢阁终应待凤翔。囊疏一时惊慄慄，殿楹常记日堂堂。忠言非久回宸虑，坐见无为拱舜廊。
次韵答提举刘司封见访
作者：韩琦
朝代：宋

琳馆优闲禄隐郎，高怀存旧宠吾乡。
观梁共且希鱼乐，巢阁终应待凤翔。
囊疏一时惊栗栗，殿楹常记日堂堂。
忠言非久回宸虑，坐见无为拱舜廊。
次韵答提举王郎中
作者：韩琦
朝代：宋

病质衰来百事慵，遗荣心欲企高踪。
疲驽向老知无用，圣德矜愚谅有容。
筋力岂能夸矍铄，林泉终幸养孱庸。
东篱秋晚黄花盛，陶令思归兴愈浓。
次韵答提举王郎中
作者：韩琦
朝代：宋

病质衰来百事慵，遗荣心欲企高踪。疲驽向老知无用，圣德矜愚谅有容。筋力岂能誇矍铄，林泉终幸养孱庸。东篱秋晚黄花盛，陶令思归兴愈浓。
次韵答提举王郎中岁除有感
作者：韩琦
朝代：宋

岁除诗笔复加勤，和寡辞高过郢人。可念风期千里阔，又看春态一年新。几时邻籴盈仓足，来济吾民比户贫。开道海艘将自押，使车应舍未须巾。
次韵答提举王郎中岁除有感
作者：韩琦
朝代：宋

岁除诗笔復加勤，和寡辞高过郢人。
可念风期千里阔，又看春态一年新。
几时邻籴盈仓足，来济吾民比户贫。
开道海艘将自押，使车应舍未须巾。
次韵答提举陈龙图重阳感旧
作者：韩琦
朝代：宋
体裁：七言律诗

三边伊昔喜延枚，每向良辰命宴杯。几遇雪天留兔苑，尝因风赋重兰台。锦衣宽病恩何厚，琳馆甘闲老未催。白首又同吹菊会，且将愁臆暂时开。
次韵答提点醴泉张宗益工部喜还乡郡
作者：韩琦
朝代：宋

倦飞垂翼奈劳何，喜向南枝得旧窠。三治故乡前世少，一思遗履上恩多。病魂醒处安闲枕，酒量衰来怯巨螺。复听雅音清聩耳，爱居谁辨九韶和。
次韵答提点醴泉张宗益工部喜还乡郡
作者：韩琦
朝代：宋

倦飞垂翼奈劳何，喜向南枝得旧窠。
三治故乡前世少，一思遗履上恩多。
病魂醒处安闲枕，酒量衰来怯巨螺。
復听雅音清聩耳，爱居谁辨九韶和。
次韵答文侍中寄示韩晋公村田歌舞图颜鲁公跋尾仍使题于后
作者：韩琦
朝代：宋
体裁：七言绝句

韩画颜书世绝珠，铃斋时足奉驩虞。跋题应命诚羞涩，不是跳龙卧虎徒。
次韵答永兴安抚文公
作者：韩琦
朝代：宋
体裁：七言绝句

建牙非称冢司官，正是宸襟注意安。即日太平归辅翼，侍祠重陟岱宗坛。
次韵答渭帅王龙图
作者：韩琦
朝代：宋

十年西北保疆垂，只恐非才误委毗。报国心诚虽慷慨，背时踪迹极孤危。欲求褒贬明千古，直把穷通托二仪。多谢高篇远相劳，召南风格本王基。
次韵答渭帅王龙图
作者：韩琦
朝代：宋

十年西北保疆垂，只恐非才误委毗。
报国心诚虽慷慨，背时踪迹极孤危。
欲求褒贬明千古，直把穷通託二仪。
多谢高篇远相劳，召南风格本王基。
次韵答滑守梅龙图重阳惠酒二阕
作者：韩琦
朝代：宋

芳醇盈榼副风骚，慰我漳滨病拥旄。把菊不同陶令喜，白衣人只送香醪。滑醪清满菊花卮，只欠新螯左手持。欲报善邻将意厚，苦惭家酿带春醨。
次韵答滑守梅龙图重阳惠酒二阕·其一
作者：韩琦
朝代：宋
体裁：七言绝句

芳醇盈榼副风骚，慰我漳滨病拥旄。把菊不同陶令喜，白衣人只送香醪。
次韵答滑守梅龙图重阳惠酒二阕·其二
作者：韩琦
朝代：宋

滑醪清满菊花卮，只欠新螯左手持。欲报善邻将意厚，苦惭家酿带春醨。
次韵答滑守梅龙图重阳惠酒二阕·其二
作者：韩琦
朝代：宋

滑醪清满菊花巵，只欠新螯左手持。
欲报善隣将意厚，苦惭家酿带春醨。
次韵答滑州梅龙图以诗酒见寄二首
作者：韩琦
朝代：宋

对敌公如论酒兵，病夫虽劣敢先登。如将压境求诗战，即竖降旗示不胜。东郡何能抑上才，召书看即日边来。名醪价重诗篇好，㮰泛西园感遇杯。
次韵答滑州梅龙图以诗酒见寄二首·其一
作者：韩琦
朝代：宋
体裁：七言绝句

对敌公如论酒兵，病夫虽劣敢先登。如将压境求诗战，即竖降旗示不胜。
次韵答滑州梅龙图以诗酒见寄二首·其二
作者：韩琦
朝代：宋
体裁：七言绝句

东郡何能抑上才，召书看即日边来。名醪价重诗篇好，㮰泛西园感遇杯。
次韵答滑州梅龙图惠鼎州甘橘
作者：韩琦
朝代：宋
体裁：七言绝句

芳讯欣随客鲤开，雅篇并付木奴来。病翁逢酒唯忧过，更使湘包下滑杯。
次韵答王拱辰宣徽将交政惠诗
作者：韩琦
朝代：宋

适辞乡邑入平川，春恼轻寒未禁烟。金印此时交大府，银袍当日接英躔。清衷正渴摅贤蕴，窳质前知在化甄。衰病早期还旧里，不循公迹住三年。
次韵答王拱辰宣徽将交政惠诗
作者：韩琦
朝代：宋

适辞乡邑入平川，春恼轻寒未禁烟。
金印此时交大府，银袍当日接英躔。
清衷正渴摅贤藴，窳质前知在化甄。
衰病早期还旧里，不循公迹住三年。
次韵答王荀龙郎中旅次除夜
作者：韩琦
朝代：宋

故阴方向此宵穷，有客趋朝念礼容。
将献未央称贺酒，坐听长乐欲明钟。
恩回品彙滋荣近，赏及孤平信息浓。
早晚归同乡圃会，纵观春色上危墉。
次韵答王荀龙郎中旅次除夜
作者：韩琦
朝代：宋

故阴方向此宵穷，有客趋朝念礼容。将献未央称贺酒，坐听长乐欲明钟。恩回品汇滋荣近，赏及孤平信息浓。早晚归同乡圃会，纵观春色上危墉。
次韵答留台春卿侍郎以加节见寄二首
作者：韩琦
朝代：宋

一落粗官伍哙曹，清流甘分绝英髦。建牙恩有丘山重，捍塞功无尺寸高。许国壮心轻蹈死，殄戎豪气入横刀。只期名遂扁舟去，掉臂江湖掷锦袍。洛下安然塞下劳，公持霜简我持旄。忧无虚日三垂重，闲入芳春万事高。病虎厌风摧汉节，卧龙悭雨涩吴刀。遥知啸傲烟霞外，肯把仙袍换战袍。
次韵答留台春卿侍郎以加节见寄二首·其一
作者：韩琦
朝代：宋

一落粗官伍哙曹，清流甘分绝英髦。
建牙恩有丘山重，扞塞功无尺寸高。
许国壮心轻蹈死，殄戎豪气入横刀。
只期名遂扁舟去，掉臂江湖掷锦袍。
次韵答留台春卿侍郎以加节见寄二首·其一
作者：韩琦
朝代：宋

一落粗官伍哙曹，清流甘分绝英髦。建牙恩有丘山重，捍塞功无尺寸高。许国壮心轻蹈死，殄戎豪气入横刀。只期名遂扁舟去，掉臂江湖掷锦袍。
次韵答留台春卿侍郎以加节见寄二首·其二
作者：韩琦
朝代：宋
体裁：七言律诗

洛下安然塞下劳，公持霜简我持旄。忧无虚日三垂重，闲入芳春万事高。病虎厌风摧汉节，卧龙悭雨涩吴刀。遥知啸傲烟霞外，肯把仙袍换战袍。
次韵答留台春卿集贤侍郎
作者：韩琦
朝代：宋
体裁：七言律诗

闻说西台遂恳章，一何钦耸一何伤。赤松世外诚先觉，白首兵间是不祥。得失两忘祛病术，利名相贼溺人乡。几时微立疆垂效，去伴公闲亦道光。
次韵答留台春卿集贤侍郎见寄
作者：韩琦
朝代：宋
体裁：五言律诗

十稔违谈燕，区区混浊流。经时无一信，度夕是三秋。友会此难约，君恩尚未酬。何人伴高兴，洛棹与嵩楼。
次韵答相州张宗益工部
作者：韩琦
朝代：宋
体裁：七言律诗

处暗频惊掷夜光，千金高价恨难偿。蟠桃入口知仙味，钧奏醒魂认帝乡。辩解重围思亹亹，战逢强阵怯堂堂。怀归自是衰疲甚，不为吾刚挫旧肠。
次韵答磁州王复都官
作者：韩琦
朝代：宋

本邦为守获邻封，民政虽殊道则同。浃境欢然君有惠，一乡荣甚我何功。渐濡美化规模近，珍重高篇气格雄。德薄可能胜尹诵，穆如空自愧清风。
次韵答磁州王復都官
作者：韩琦
朝代：宋

本邦为守获隣封，民政虽殊道则同。
浃境欢然君有惠，一乡荣甚我何功。
渐濡美化规模近，珍重高篇气格雄。
德薄可能胜尹诵，穆如空自愧清风。
次韵答签判沈唐太丞应祈雨足
作者：韩琦
朝代：宋
体裁：七言律诗

一雨滂沲过作霖，油云随祷极阴森。微诚未必回天意，灵答潜知渴众心。瑞绝莫先惟在谷，价高难拟不论金。朝来田畯更相贺，犁下侵淫二尺深。
次韵答致政宫保杜公
作者：韩琦
朝代：宋
体裁：七言律诗

无劳迁职此何名，只有惭羞敢自荣。抚俗未能宣上意，治边徒欲振天声。邱山莫副推恩重，铢两唯忧效死轻。高句不须期任旧，已求三载奏官成。
次韵答致政宫师张相公
作者：韩琦
朝代：宋

早谢枢衡贵，逍遥哂众愚。乐从黄卷得，游命赤松俱。风雅樽前事，云山世外娱。何妨紫虚下，散发伴樵苏。
次韵答致政宫师张相公
作者：韩琦
朝代：宋

早谢枢衡贵，逍遥哂众愚。
乐从黄卷得，游命赤松俱。
风雅樽前事，云山世外娱。
何妨紫虚下，散髮伴樵苏。
次韵答致政杜公以加节见寄
作者：韩琦
朝代：宋

西北连忧寄责深，十年回首失光阴。
丹心报国期输尽，白日当天荷照临。
赐钺何劳诚腼面，扞边虽久即甘心。
孤根只有衰危甚，不得终身被傅霖。
次韵答致政杜公以加节见寄
作者：韩琦
朝代：宋

西北连忧寄责深，十年回首失光阴。丹心报国期输尽，白日当天荷照临。赐钺何劳诚腼面，捍边虽久即甘心。孤根只有衰危甚，不得终身被傅霖。
次韵答致政杜公以迁职惠诗
作者：韩琦
朝代：宋
体裁：七言律诗

满岁穷边喜未还，飞尘犹拟助高山。一年愿借虽惭寇，万里思归却笑班。紫塞风烟长冷淡，赤松光景正安闲。何时少奉挥金宴，免役劳魂梦寐间。
次韵答致政杜公小诗见戏
作者：韩琦
朝代：宋
体裁：七言绝句

塞上区区罄拙勤，回头芳岁已三旬。何须更殢中山酒，日日忧边似醉人。
次韵答致政欧阳少师退居述怀二首
作者：韩琦
朝代：宋

日跂高风谢世纷，只思移疾卧漳濆。万钟糠秕常知慕，三径蓬蒿欲自耘。忠义心诚终老合，仙凡岐路此时分。唯瞻天外冥鸿远，会起卑飞及旧群。尘俗徒希勇退高，几时投迹混耕樵。神交不间川涂阔，直道难因老病消。魏境民流河抹岸，颍湖春早柳萦桥。相从谁挹浮邱袂，左在琴书酒满瓢。
次韵答致政欧阳少师退居述怀二首·其一
作者：韩琦
朝代：宋

日跂高风谢世纷，只思移疾卧漳濆。万钟糠秕常知慕，三径蓬蒿欲自耘。忠义心诚终老合，仙凡岐路此时分。唯瞻天外冥鸿远，会起卑飞及旧群。
次韵答致政欧阳少师退居述怀二首·其一
作者：韩琦
朝代：宋

日跂高风谢世纷，只思移疾卧漳濆。
万钟糠粃常知慕，三径蓬蒿欲自耘。
忠义心诚终老合，仙凡岐路此时分。
唯瞻天外冥鸿远，会起卑飞及旧羣。
次韵答致政欧阳少师退居述怀二首·其二
作者：韩琦
朝代：宋
体裁：七言律诗

尘俗徒希勇退高，几时投迹混耕樵。神交不间川涂阔，直道难因老病消。魏境民流河抹岸，颍湖春早柳萦桥。相从谁挹浮邱袂，左在琴书酒满瓢。
次韵答致政赵少卿
作者：韩琦
朝代：宋
体裁：七言律诗

登科常愧处卢前，叙齿于兄小十年。鹤不乘轩犹自若，鸿谁能弋已安然。山头俗驾归诚晚，湖外扁舟见独先。惟有大钧公道在，方圆随物旧同甄。
次韵答致政赵少师感怀
作者：韩琦
朝代：宋

羡公朝夕挹浮邱，应笑吾曹窘若囚。
尘外有谁攀逸驾，壶中何处着闲愁。
心休已得天真乐，身退犹存国事忧。
积善由来神所劳，坐膺全福不须求。
次韵答致政赵少师感怀
作者：韩琦
朝代：宋

羡公朝夕挹浮邱，应笑吾曹窘若囚。尘外有谁攀逸驾，壶中何处著闲愁。心休已得天真乐，身退犹存国事忧。积善由来神所劳，坐膺全福不须求。
次韵答赵少师以南京永寿禅院主僧崇祐于新铁铸佛大殿后建堂写真于其中
作者：韩琦
朝代：宋
体裁：七言律诗

怀德思人始绘容，不缘斯举理难穷。兔园何有安民迹，鹫岭兼无护法功。名姓不传勋阁上，仪形徒入梵祠中。愿更此误图公像，公行宜居极乐宫。
次韵答运使杨畋舍人
作者：韩琦
朝代：宋

轺车勤按问，并部此先行。籴重伤农业，年丰报力耕。几时苏俗困，异日复民兵。公策方经远，提封可坐清。
次韵答运使杨畋舍人
作者：韩琦
朝代：宋

轺车勤按问，并部此先行。
籴重伤农业，年丰报力耕。
几时苏俗困，异日復民兵。
公策方经远，提封可坐清。
次韵答陈龙图述北第林泉之胜
作者：韩琦
朝代：宋

老顾菟裘欲退藏，一区营宅已过杨。林泉不较为生厚，名节犹希到死香。粗葺萧居忘湫隘，喜归陶径任荒凉。赖逢素旧时相乐，同入无何啸傲乡。
次韵答陈龙图述北第林泉之胜
作者：韩琦
朝代：宋

老顾菟裘欲退藏，一区营宅已过杨。
林泉不较为生厚，名节犹希到死香。
麤葺萧居忘湫隘，喜归陶径任荒凉。
赖逢素旧时相乐，同入无何啸傲乡。
次韵翁监再来馆中
作者：韩琦
朝代：宋

归老江湖久自盟，睡余且復对空枰。
重来内阁人谁健，惯蹋天街马不惊。
已喜刘歆分七略，尚传韩愈诲诸生。
太平润色须色等，应许吾兼吏隐名。
次韵谢宫师杜公惠诗庆富公为代
作者：韩琦
朝代：宋

彦国贤推不世奇，两谐交政辱公诗。如袖事契诚多幸，欲并才名敢固辞。疏傅退来光汉史，周公归已静淮夷。须知病守荣非浅，日对乡枌拥郡麾。
次韵谢宫师杜公惠诗庆富公为代
作者：韩琦
朝代：宋

彦国贤推不世奇，两谐交政辱公诗。
如褎事契诚多幸，欲并才名敢固辞。
疏傅退来光汉史，周公归已静淮夷。
须知病守荣非浅，日对乡枌拥郡麾。
次韵酬子渊学士灯夕不出闻诸公继有游赏
作者：韩琦
朝代：宋
体裁：五言律诗

繁声沉夕籁，香烛竞春葩。玉射楼前雪，雪惊陌上车。月闲花院掩，风软酒帘斜。莫驻城南骑，游人自有家。
次韵酬滑州梅龙图惠诗
作者：韩琦
朝代：宋

自昔能诗者，如公敏思稀。清风当世耸，大雅一时归。京辅方期治，天颜此暂违。召棠随有爱，庖刃不劳挥。吟笔闲邀战，邻邦动怯围。疲神支败北，对景失芳菲。无物酬明月，何心衒昼衣。惊弦常跕跕，突阵正騑騑。溪柳柔金幄，园花烂锦帏。嬉游成乐国，佳气俯端闱。郢曲高难和，荆栖近莫依。流年伤阻阔，好梦接容辉。不信降旗竖，犹胜走檄威。可惭貂莫续，安敌虎而飞。窘蹙图更郡，奔逃始见机。吾乡虽甚美，无计恋柴扉。
次韵酬滑州梅龙图惠诗
作者：韩琦
朝代：宋

自昔能诗者，如公敏思稀。
清风当世耸，大雅一时归。
京辅方期治，天颜此暂违。
召棠随有爱，庖刃不劳挥。
吟笔闲邀战，隣邦动怯围。
疲神支败北，对景失芳菲。
无物酬明月，何心衒昼衣。
惊弦常跕跕，突阵正騑騑。
溪柳柔金幄，园花烂锦帏。
嬉游成乐国，佳气俯端闱。
郢曲高难和，荆栖近莫依。
流年伤阻阔，好梦接容辉。
不信降旗竖，犹胜走檄威。
可惭貂莫续，安敌虎而飞。
窘蹙图更郡，奔逃始见机。
吾乡虽甚美，无计恋柴扉。
次韵酬滑州梅龙图惠酒
作者：韩琦
朝代：宋

久雨无书致睦邻，坦途非邈尽长津。正忧吾里民灾甚，敢觊公斋酒味醇。得骋蛟龙方倚浪，未锄稂莠已齐身。太阳几日披云见，多少如葵仰望人。
次韵酬滑州梅龙图惠酒
作者：韩琦
朝代：宋

久雨无书致睦隣，坦途非邈尽长津。
正忧吾里民灾甚，敢觊公斋酒味醇。
得骋蛟龙方倚浪，未锄稂莠已齐身。
太阳几日披云见，多少如葵仰望人。
残腊
作者：韩琦
朝代：宋

北土严凝气候偏，腊残池馆愈萧然。长河冰塞多寒地，密雪云繁三白天。妆点瑶林连雾凇，沈埋茵草未羊眠。但知催酿宜城酝，终见春芳次第妍。
残腊
作者：韩琦
朝代：宋

北土严凝气候偏，腊残池馆愈萧然。
长河冰塞多寒地，密雪云繁三白天。
粧点瑶林连雾淞，沈埋茵草未羊眠。
但知催酿宜城酝，终见春芳次第妍。
水嬉
作者：韩琦
朝代：宋
体裁：七言律诗

巧匠矜能作水嬉，偶形千状拟真为。机关自谓无知者，手足其如有见时。钧叟投竿鱼自出，舞姬挥□□□□。□□□□□□□，□□□□□□□。
永兴寒食后池
作者：韩琦
朝代：宋
体裁：七言律诗

春意阴阴百五天，小池萧索会僚贤。孤芳映水花终淡，劲竹凌轩节自全。一阵森严林势合，万鱼跳落雨痕圆。当筵暂弭忧边虑，且伏诗魔驾酒船。
江西提点刑狱阎颙郎中挽辞一首
作者：韩琦
朝代：宋
体裁：五言律诗

昔忝中山帅，君时佐郡条。协心图治俗，同榜喜为僚。方卜门容驷，俄惊坐赋鸮。新阡思一恸，西蜀奈迢遥。
洗竹
作者：韩琦
朝代：宋

当日曾移碧玉竿，缭坦交植竞檀栾。栽培尽力宜长盛，剪拂无人已半残。洗出烟姿还雅澹，削开龙影起幽蟠。此君高节殊堪慕，贤者来须著意看。
洗竹
作者：韩琦
朝代：宋

当日曾移碧玉竿，缭坦交植竞檀栾。
栽培尽力宜长盛，翦拂无人已半残。
洗出烟姿还雅澹，削开龙影起幽蟠。
此君高节殊堪慕，贤者来须着意看。
浮醴亭会陈龙图
作者：韩琦
朝代：宋

爱客筵当曲水开，肴觞交出任萦回。
歌声直向梁间住，春色偏从洞裏来。
不繫舟虚谁触忤，无机鸥近绝惊猜。
休论俛仰为陈迹，且学山阴祓禊杯。
浮醴亭会陈龙图
作者：韩琦
朝代：宋

爱客筵当曲水开，肴觞交出任萦回。歌声直向梁间住，春色偏从洞里来。不系舟虚谁触忤，无机鸥近绝惊猜。休论俛仰为陈迹，且学山阴祓禊杯。
涂次答宣徽富公书意
作者：韩琦
朝代：宋

临并踰二朞，病戚居其半。
虽以志自勉，精识奈耗乱。
故于一道事，十六七不干。
贪权莫即乱，罪大孰可逭。
纳节求本邦，所幸脱诛窜。
君仁恻至诚，亟俾贤者换。
与公同心人，金固其利断。
安然解印归，万喜无一惋。
为别信宿来，书日慰愚懦。
张瑟久不调，易调犹未断。
非才辱公知，处道诚一贯。
至于措置间，在理有殊判。
不当牵以私，经画误远算。
愿公新政条，布若星日灿。
害边者刬除，垢俗者涤浣。
使兹全晋民，比屋竞耸观。
仆远闻公为，省过安敢惮。
虽有好事徒，议论乌得间。
涂次答宣徽富公书意
作者：韩琦
朝代：宋

临并踰二期，病戚居其半。虽以志自勉，精识奈耗乱。故于一道事，十六七不干。贪权莫即乱，罪大孰可逭。纳节求本邦，所幸脱诛窜。君仁恻至诚，亟俾贤者换。与公同心人，金固其利断。安然解印归，万喜无一惋。为别信宿来，书日慰愚懦。张瑟久不调，易调犹未断。非才辱公知，处道诚一贯。至于措置间，在理有殊判。不当牵以私，经画误远算。愿公新政条，布若星日灿。害边者刬除，垢俗者涤浣。使兹全晋民，比屋竞耸观。仆远闻公为，省过安敢惮。虽有好事徒，议论乌得间。
清明会压沙寺
作者：韩琦
朝代：宋
体裁：七言律诗

时节清明府事閒，压沙高会敞禅关。妓歌沈席摧莺舌，花影摇樽衒粉颜。春色满添膏泽后，人心和入醉游间。坐中尤觉风来好，白雪飞香混博山。
清明兴庆池上
作者：韩琦
朝代：宋

连日阴岑此日晴，池头风物称清明。万鳞潜养云头坼，一鉴新开水面平。两两凫鹥波上没，憧憧车马柳间行。嘉宾须惜难并会，莫厌芳樽冷淡倾。
清明兴庆池上
作者：韩琦
朝代：宋

连日阴岑此日晴，池头风物称清明。
万鳞潜养云头坼，一鑑新开水面平。
两两凫鹥波上没，憧憧车马柳间行。
嘉宾须惜难并会，莫厌芳樽冷淡倾。
清明同上巳
作者：韩琦
朝代：宋

清明池馆足游人，祓禊风光共此辰。晋俗浮觞存胜事，汉宫传蜡宠邻臣。若云荒政宜蕃乐，是使熙台失众春。应候从来多甚雨，几时膏泽慰斯民。
清明同上巳
作者：韩琦
朝代：宋

清明池馆足游人，祓禊风光共此辰。
晋俗浮觞存胜事，汉宫传蜡宠隣臣。
若云荒政宜蕃乐，是使熙台失众春。
应候从来多甚雨，几时膏泽慰斯民。
清明获鹿道中
作者：韩琦
朝代：宋

尺雪征涂已倦行，那堪寂寞过清明。
农居近古秋韆野，县堞成虚睥睨平。
只见靓粧矜节服，更无闲地匝春耕。
山川寓目皆形胜，可惜虚屯百万兵。
清明获鹿道中
作者：韩琦
朝代：宋

尺雪征涂已倦行，那堪寂寞过清明。农居近古鞦韆野，县堞成虚睥睨平。只见靓妆矜节服，更无闲地匝春耕。山川寓目皆形胜，可惜虚屯百万兵。
渑池道中
作者：韩琦
朝代：宋
体裁：七言绝句

渡涧登坡直几重，岭头初日上曈昽。野花红紫连官道，露裛清香散晓风。
游开化寺
作者：韩琦
朝代：宋

开化得胜地，崇侈何代作。全山镵佛身，万木亘高阁。突然数百尺，较力陋禹凿。峰峦翠环合，与寺为郛郭。烟霞无四时，为我张幄幕。飞泉乘空来，直在庭砌落。松柏森成行，斗状蛟龙恶。如整万人阵，偏伍不敢错。春芳难悉名，红紫竞灼灼。点缀岩壁间，图画曾未若。距城才一舍，旷绝类霄堮。噫吾何自劳，日窘吏事缚。到官踰二期，未克造林壑。引疾得乡邦，昼锦行遂著。猛抛公几烦，不负真境约。精庐始一登，百虑已澄扩。徘徊延宾僚，开席盛燕酌。歌留岭上云，吹乱风前铎。勿讥清赏累，粗继东山乐。数刻方暂欢，俄景忽西薄。归鞅下危岑，眷恋心欲却。何处无林泉，隔阂牵宠爵。终期报国家，功业效涓勺。连露乞骸章，不待七十削。归来解朝绅，放意任衡霍。超然出世纷，安步适冲漠。山蔬充盘筵，村酿满瓢杓。吾寿此其全，何必不死药。
游开化寺
作者：韩琦
朝代：宋

开化得胜地，崇侈何代作。
全山镵佛身，万木亘高阁。
突然数百尺，较力陋禹凿。
峰峦翠环合，与寺为郛郭。
烟霞无四时，为我张幄幙。
飞泉乘空来，直在庭砌落。
松柏森成行，斗状蛟龙恶。
如整万人阵，偏伍不敢错。
春芳难悉名，红紫竞灼灼。
点缀岩壁间，图画曾未若。
距城纔一舍，旷绝类霄堮。
噫吾何自劳，日窘吏事缚。
到官踰二朞，未克造林壑。
引疾得乡邦，昼锦行遂着。
猛抛公几烦，不负真境约。
精庐始一登，百虑已澄扩。
徘徊延宾僚，开席盛燕酌。
歌留岭上云，吹乱风前铎。
勿讥清赏累，粗继东山乐。
数刻方暂欢，俄景忽西薄。
归鞅下危岑，眷恋心欲却。
何处无林泉，隔阂牵宠爵。
终期报国家，功业效涓勺。
连露乞骸章，不待七十削。
归来解朝绅，放意任衡霍。
超然出世纷，安步适冲漠。
山蔬充盘筵，村酿满瓢杓。
吾寿此其全，何必不死药。
游河遇雨
作者：韩琦
朝代：宋

开席临流雨骤侵，都人殊郁胜游心。侍娃不见尘生袜，农谷偏欣陇拔针。郢雪斗高闲未接，峡云争去杳难寻。无过却下船中坐，岂废衰翁醉又吟。
游河遇雨
作者：韩琦
朝代：宋

开席临流雨骤侵，都人殊鬰胜游心。
侍娃不见尘生袜，农谷偏欣陇拔针。
郢雪斗高闲未接，峡云争去杳难寻。
无过却下船中坐，岂废衰翁醉又吟。
游石瓮寺路险而返
作者：韩琦
朝代：宋
体裁：五言律诗

古寺跨山椒，虚明瞰泬寥。路危难进马，林密不容樵。飞瀑连云湿，凝岚带雨饶。崖穷徒一望，归步默无聊。
游蜂
作者：韩琦
朝代：宋

游蜂纷扑竞花繁，未到香须只自喧。尽日却输蝴蝶计，闹红心里默无言。
游蜂
作者：韩琦
朝代：宋

游蜂纷扑竞花繁，未到香鬚只自喧。
尽日却输蝴蝶计，闹红心裏默无言。
漫天岭
作者：韩琦
朝代：宋
体裁：七言绝句

欲使行人直过难，倚江凌汉任盘盘。纡回到顶终须下，如此天高甚处漫。
灯夕遇雪席上
作者：韩琦
朝代：宋

此夕仙花降羯陀，万灯光裏雪花和。
天心要足良农望，人世常多好事魔。
云际未应成霢霂，风前疑欲助婆娑。
阴晴况是民俱乐，无奈嘉宾惜醉何。
灯夕遇雪席上
作者：韩琦
朝代：宋

此夕仙花降羯陀，万灯光里雪花和。天心要足良农望，人世常多好事魔。云际未应成霢霂，风前疑欲助婆娑。阴晴况是民俱乐，无奈嘉宾惜醉何。
灵岳道中
作者：韩琦
朝代：宋
体裁：七言律诗

东西冈远截空横，冈下村村聚落成。柳线略无经雨色，麦针微向近河生。龙钟父老知迎拜，硗确田畴尚力耕。自古班春须恤患，我观民病若为平。
灵泉览古
作者：韩琦
朝代：宋
体裁：五言排律

灵馆骊山下，开元迹尚遗。莲穿喷玉溜，字缺照人碑。古殿天姿晦，真工石像奇。羽衣沉旧曲，锦雁失前池。不见长生鹿，犹看连理枝。辞雄小杜句，意尽老陈诗。治乱由斯监，贤愚共一悲。时君自奢俭，绣岭此何知。
点绛唇·病起恹恹
作者：韩琦
朝代：宋

病起恹恹、画堂花谢添憔悴。乱红飘砌。滴尽胭脂泪。
惆怅前春，谁向花前醉。愁无际。武陵回睇。人远波空翠。
点绛唇·病起恹恹
作者：韩琦
朝代：宋
体裁：词

病起恹恹，画堂花谢添憔悴。乱红飘砌。滴尽胭脂泪。惆怅前春，谁向花前醉。愁无际。武陵回睇。人远波空翠。
烧煤戏成
作者：韩琦
朝代：宋

无臭含天德，资贫乃地珍。
羣阴徒肆暴，万室自融春。
丰黍轻邹律，歌襦陋蜀民。
何妨灰弃道，仁政不同秦。
烧煤戏成
作者：韩琦
朝代：宋

无臭含天德，资贫乃地珍。群阴徒肆暴，万室自融春。丰黍轻邹律，歌襦陋蜀民。何妨灰弃道，仁政不同秦。
牡丹二首
作者：韩琦
朝代：宋

真是群芳主，群芳更孰过。艳新知品少，开晚得春多。几日瑶姬梦，平生金缕歌。寒边今幸活，风雨莫相魔。青帝恩偏压众芳，独将奇色宠花王。已推天下无双艳，更占人间第一香。欲比世终难类取，待开心始觉春长。不教四季呈妖丽，造化如何是主张。
牡丹二首·其一
作者：韩琦
朝代：宋

真是羣芳主，羣芳更孰过。
艳新知品少，开晚得春多。
几日瑶姬梦，平生金缕歌。
寒边今幸活，风雨莫相魔。
牡丹二首·其一
作者：韩琦
朝代：宋

真是群芳主，群芳更孰过。艳新知品少，开晚得春多。几日瑶姬梦，平生金缕歌。寒边今幸活，风雨莫相魔。
牡丹二首·其二
作者：韩琦
朝代：宋
体裁：七言律诗

青帝恩偏压众芳，独将奇色宠花王。已推天下无双艳，更占人间第一香。欲比世终难类取，待开心始觉春长。不教四季呈妖丽，造化如何是主张。
牡丹初芽为鸦啄之感而成咏
作者：韩琦
朝代：宋
体裁：七言绝句

牡丹经雨发香芽，满地新红因饿鸦。利嘴可能伤国艳，只教春色入凡花。
狎鸥亭
作者：韩琦
朝代：宋

亭压东池复坏基，园林须喜主人归。憩棠犹茂应存爱，植柳堪惊仅过围。鱼泳藻间谙物性，月沈波底发禅机。群鸥只在轻舟畔，知我无心自不飞。
狎鸥亭
作者：韩琦
朝代：宋

亭压东池復坏基，园林须喜主人归。
憩棠犹茂应存爱，植柳堪惊仅过围。
鱼泳藻间谙物性，月沈波底发禅机。
羣鸥只在轻舟畔，知我无心自不飞。
狎鸥亭同赏牡丹
作者：韩琦
朝代：宋

东亭尝种广陵花，美艳新增出旧芽。小魏风标高洛品，大乔流徙得孙家。丹砂缬妙深难染，白玉冠危瑩绝瑕。肯与姚黄为近侍，亦须称后始无差。
狎鸥亭同赏牡丹
作者：韩琦
朝代：宋
体裁：七言律诗

东亭尝种广陵花，美艳新增出旧芽。小魏风标高洛品，大乔流徙得孙家。丹砂缬妙深难染，白玉冠危莹绝瑕。肯与姚黄为近侍，亦须称后始无差。
狎鸥亭同赏牡丹
作者：韩琦
朝代：宋

东亭尝种广陵花，美艷新增出旧芽。
小魏风标高洛品，大乔流徙得孙家。
丹砂缬妙深难染，白玉冠危莹绝瑕。
肯与姚黄为近侍，亦须称后始无差。
狎鸥亭同赏芍药
作者：韩琦
朝代：宋

家园经赏复官园，芍药多名两共妍。醉白堂前淮海艳，狎鸥亭下凤麟天。楼妆瑞玉千层密，冠缕真金半尺圆。不斗诗豪开酒户，是将倾国欲轻捐。
狎鸥亭同赏芍药
作者：韩琦
朝代：宋

家园经赏復官园，芍药多名两共妍。
醉白堂前淮海艳，狎鸥亭下凤麟天。
楼粧瑞玉千层密，冠缕真金半尺圆。
不斗诗豪开酒户，是将倾国欲轻捐。
狮子柳
作者：韩琦
朝代：宋
体裁：五言律诗

柳出狻猊首，天然瘿赘高。枫瘤嗤鬼伏，松干让龙豪。根耸伸狞爪，丝轻被毳毛。三眠汉宫树，人状可同褒。
王砺寺丞河南知录
作者：韩琦
朝代：宋
体裁：七言律诗

西都为掾促征轮，南浦分携碧草春。卿寺试才方命秩，天衢飞步已逢辰。洛滨修禊浮觞散，水际看花第品新。樱酪有期谁其荐，曲江应记并游人。
琼花
作者：韩琦
朝代：宋

维扬一株花，四海无同类。年年后土祠，独比琼瑶贵。中含散水芳，外团蝴蝶戏。酴醾不见香，芍药惭多媚。扶疏翠盖圆，散乱真珠缀。不从众格繁，自守幽姿粹。尝闻好事家，欲移京毂地。既违孤洁情，终误栽培意。洛阳红牡丹，适时名转异。新荣托旧枝，万状呈妖丽。天工借颜色，深淡随人智。三春爱赏时，车马喧如市。草木禀赋殊，得失岂轻议。我来首见花，对花聊自醉。
琼花
作者：韩琦
朝代：宋

维扬一株花，四海无同类。
年年后土祠，独比琼瑶贵。
中含散水芳，外团蝴蝶戏。
酴醾不见香，芍药惭多媚。
扶踈翠盖圆，散乱真珠缀。
不从众格繁，自守幽姿粹。
尝闻好事家，欲移京毂地。
既违孤洁情，终误栽培意。
洛阳红牡丹，适时名转异。
新荣託旧枝，万状呈妖丽。
天工借颜色，深淡随人智。
三春爱赏时，车马喧如市。
草木禀赋殊，得失岂轻议。
我来首见花，对花聊自醉。
甲午中秋夜不见月
作者：韩琦
朝代：宋

中秋待月高楼上，浮云妒明逞顽黑。姮娥积贮一岁光，欲放天下不可得。今夕实系天下望，未必举世罹遮塞。欢明戚暗一时偏，人不咎天云所职。吾问云兮尔无心，胡为动与人相贼。岁旱不能含雨来，翻于此夜浓如墨。吾欲独仗倚天剑，上决重阴走奸慝。空中夺出黄金盘，万宇澄然同一色。
甲午中秋夜不见月
作者：韩琦
朝代：宋

中秋待月高楼上，浮云妬明逞顽黑。
姮娥积贮一岁光，欲放天下不可得。
今夕实繫天下望，未必举世罹遮塞。
欢明戚暗一时偏，人不咎天云所职。
吾问云兮尔无心，胡为动与人相贼。
岁旱不能含雨来，翻于此夜浓如墨。
吾欲独仗倚天劔，上决重阴走姦慝。
空中夺出黄金盘，万宇澄然同一色。
甲午冬阅
作者：韩琦
朝代：宋

练士当时阅，临高共一观。势凭朝气锐，令入晓霜寒。事重三军国，形存八阵滩。烧烘旗帜动，雷吼鼓鼙乾。画守谁能犯，循环莫见端。赴溪驱稚子，飘石走惊湍。弹压提封静，周旋四野宽。机深天地秘，知少古今难。寨巧花齐出，营新月未圆。全师充国慎，坚卧亚夫安。鹅鹳行虽卷，貔貅伎要殚。撒缰驰铁骑，叠箭取银盘。避槊身藏镫，扬尘足挂鞍。弩飞三刃剑，炮掷百星丸。铙管喧归队，肴觞足犒餐。父兄人自卫，凫藻众胥欢。有志铭燕石，无劳误汉坛。壮心徒内激，神武正胜残。
甲午冬阅
作者：韩琦
朝代：宋

练士当时阅，临高共一观。
势凭朝气锐，令入晓霜寒。
事重三军国，形存八阵滩。
烧烘旗帜动，雷吼鼓鼙干。
画守谁能犯，循环莫见端。
赴溪驱稚子，飘石走惊湍。
弹压提封静，周旋四野宽。
机深天地秘，知少古今难。
寨巧花齐出，营新月未圆。
全师充国慎，坚卧亚夫安。
鹅鹳行虽卷，貔貅伎要殚。
撒缰驰铁骑，迭箭取银盘。
避槊身藏镫，扬尘足挂鞍。
弩飞三刃剑，炮掷百星丸。
铙管喧归队，肴觞足犒餐。
父兄人自卫，凫藻众胥欢。
有志铭燕石，无劳误汉坛。
壮心徒内激，神武正胜残。
甲寅上元
作者：韩琦
朝代：宋

元夕虽荒欲罢难，羣情宜向此时看。
官缘岁歉思从约，俗乐春游肯自安。
风引香尘人不断，月和残雪夜方寒。
谁知病守忧民意，歌舞樽前是强欢。
甲寅上元
作者：韩琦
朝代：宋

元夕虽荒欲罢难，群情宜向此时看。官缘岁歉思从约，俗乐春游肯自安。风引香尘人不断，月和残雪夜方寒。谁知病守忧民意，歌舞樽前是强欢。
甲寅中秋对月二首
作者：韩琦
朝代：宋

七宝成轮上海东，他圆争与此时同。须知一夜清光别，为得三秋正色中。唐曲听回云作驾，邺园游盛盖飞鸿。古人只恨音尘阔，对赏樽樽愿一空。中秋侵夕启宾罍，共看长空一鉴开。四坐雪霜清耳目，万家昆阆倚楼台。波凉桂子从天落，阴极潮头半海来。正好抽毫竞高唱，当筵人胜仲宣才。
甲寅中秋对月二首·其一
作者：韩琦
朝代：宋
体裁：七言律诗

七宝成轮上海东，他圆争与此时同。须知一夜清光别，为得三秋正色中。唐曲听回云作驾，邺园游盛盖飞鸿。古人只恨音尘阔，对赏樽樽愿一空。
甲寅中秋对月二首·其二
作者：韩琦
朝代：宋

中秋侵夕启宾罍，共看长空一鉴开。四坐雪霜清耳目，万家昆阆倚楼台。波凉桂子从天落，阴极潮头半海来。正好抽毫竞高唱，当筵人胜仲宣才。
甲寅中秋对月二首·其二
作者：韩琦
朝代：宋

中秋侵夕启宾罍，共看长空一鑑开。
四坐雪霜清耳目，万家昆阆倚楼台。
波凉桂子从天落，阴极潮头半海来。
正好抽毫竞高唱，当筵人胜仲宣才。
甲寅灯夕会净明寺
作者：韩琦
朝代：宋

元夕山楼撤旧层，荒年人必减欢朋。聊趋净宇庄严地，一看通衢自在灯。慰俗不专樽俎适，开愁宜有管弦能。歌筵列把新诗代，环视应饶士女憎。
甲寅灯夕会浄明寺
作者：韩琦
朝代：宋

元夕山楼撤旧层，荒年人必减欢朋。
聊趋浄宇庄严地，一看通衢自在灯。
慰俗不专樽俎适，开愁宜有管絃能。
歌筵列把新诗代，环视应饶士女憎。
甲寅重九
作者：韩琦
朝代：宋

勉同风俗燕重阳，可惜良辰值岁荒。南亩流民方塞路，东篱嘉菊漫浮觞。虽无弦管追游乐，赖有山川气象强。自笑当筵陶靖节，几时归去傲羲皇。
甲寅重九
作者：韩琦
朝代：宋

勉同风俗燕重阳，可惜良辰值岁荒。
南亩流民方塞路，东篱嘉菊漫浮觞。
虽无絃管追游乐，赖有山川气象强。
自笑当筵陶靖节，几时归去傲羲皇。
甲辰冬雨
作者：韩琦
朝代：宋

凛气回轻燠，凉飙绝怒号。飞霙难自拆，细雨反如缫。惠泽非常降，祥编想共褒。民阎清岁疠，农亩得春膏。天意虽滂洽，人心尚郁陶。未逢银瓮出，不见玉楼高。酒兴来差浅，诗情病少豪。曾看纷似絮，举白待风骚。
甲辰冬雨
作者：韩琦
朝代：宋

凛气回轻燠，凉飚绝怒号。
飞霙难自拆，细雨反如缫。
惠泽非常降，祥编想共襃。
民阎清岁疠，农亩得春膏。
天意虽滂洽，人心尚鬰陶。
未逢银瓮出，不见玉楼高。
酒兴来差浅，诗情病少豪。
曾看纷似絮，举白待风骚。
甲辰景灵宿斋谢雨
作者：韩琦
朝代：宋

邃寂敞仙扃，心斋物外清。滂沲今应祷，肸蚃此通诚。月殿栖真境，风梧醒睡声。如何谢灵贶，至道本难名。
甲辰景灵宿斋谢雨
作者：韩琦
朝代：宋

邃寂敞仙扃，心斋物外清。
滂沲今应祷，肸蠁此通诚。
月殿栖真境，风梧醒睡声。
如何谢灵贶，至道本难名。
留崔公孺国博
作者：韩琦
朝代：宋
体裁：七言律诗

虚亭还喜叩禅诠，顿觉襟怀鄙吝捐。陶暑屡开河朔饮，聚星看别颍川贤。我縻东府成衰叟，君向西湖即洞天。且缓归期时一笑，及瓜趋阙动三年。
留题相州王珫推官园亭
作者：韩琦
朝代：宋

王氏名园枕子城，主人方壮便遗荣。
栽花直欲春长在，爱客谁尤囊尽倾。
万景併归闲日月，一身常寄小蓬瀛。
吾居甚迩还空锁，不退堪为达士轻。
留题相州王珫推官园亭
作者：韩琦
朝代：宋

王氏名园枕子城，主人方壮便遗荣。栽花直欲春长在，爱客谁尤囊尽倾。万景并归闲日月，一身常寄小蓬瀛。吾居甚迩还空锁，不退堪为达士轻。
病中喜雪
作者：韩琦
朝代：宋

天地久闭塞，气和方一开。花从无象出，泽蕴太虚来。庆可万区浃，丰宜百瑞魁。病襟虽粗释，欢意阻宾罍。
病中喜雪
作者：韩琦
朝代：宋

天地久闭塞，气和方一开。
花从无象出，泽藴太虚来。
庆可万区浃，丰宜百瑞魁。
病襟虽麤释，欢意阻宾罍。
病中望雪
作者：韩琦
朝代：宋
体裁：古风

日日颠风喧病枕，曾无片云飞虚空。方嗟大疾被囚缚，敢请上帝前民丰。人嘱衰翁略外事，心存众瘼能宽中。纷纷盈尺谅旦夕，和霁迎得春融融。
病鹤贻刘易
作者：韩琦
朝代：宋
体裁：古风

尘寰病思苦，仙府归魂劳。秃翼败风霰，卑栖掩蓬蒿。池圃摈时玩，鸡凫岂吾曹。谁知牢落心，万里孤云高。
癸丑七夕会北第
作者：韩琦
朝代：宋

荒居聊足奉宾娱，隘甚难希玉椀呼。秋候俯新零白露，仙期还喜望黄姑。云间谁识桥横鹊，庭际方欣网挂蛛。天与性灵元自拙，却求星媛可回无。
癸丑七夕会北第
作者：韩琦
朝代：宋
体裁：七言律诗

荒居聊足奉宾娱，隘甚难希玉碗呼。秋候俯新零白露，仙期还喜望黄姑。云间谁识桥横鹊，庭际方欣网挂蛛。天与性灵元自拙，却求星媛可回无。
癸丑再题康乐园
作者：韩琦
朝代：宋

曾拓名园壮邺中，本思行乐兴民同。
人安日见嬉游盛，岁久谁知治葺功。
几席病春台榭雨，一轩忘暑芰荷风。
三来欲伴羣心适，勉强樽前作醉公。
癸丑再题康乐园
作者：韩琦
朝代：宋

曾拓名园壮邺中，本思行乐兴民同。人安日见嬉游盛，岁久谁知治葺功。几席病春台榭雨，一轩忘暑芰荷风。三来欲伴群心适，勉强樽前作醉公。
癸丑初拜先坟
作者：韩琦
朝代：宋
体裁：七言律诗

昼锦三来治邺城，古人无似此翁荣。首过先陇心还慰，一见家山眼自明。酾酒故庐延父老，驻车平野问农耕。便思解绶从田叟，报国惭虽万死轻。
癸丑灯夕
作者：韩琦
朝代：宋
体裁：七言律诗

争放红蕖燎紫沈，胜游谁肯惜千金。人和更有笙歌助，酒美应无巷陌深。化国光阴方甚永，洞天风物不难寻。如何可致吾民乐，长似熙熙此夜心。
癸卯喜雪
作者：韩琦
朝代：宋
体裁：七言律诗

一夜阴云匝四溟，朝来嘉雪洒寰瀛。因风絮起先春媚，剪水花飞到地轻。天际定迷琼蕊屑，世间今有玉楼成。应时何止销民疹，直压胡沙万里清。
登大安寺阁
作者：韩琦
朝代：宋
体裁：七言律诗

岧峣飞阁耸晴空，此过层梯第几重。四野风烟笼胜地，半天金碧护真容。浮图逼槛抽双笋，埤堄排云矗万峰。数刻飘然霄汉上，直疑超界脱尘踪。
登崔园城上亭
作者：韩琦
朝代：宋

危榭厌颓基，登临事可悽。
邱墟唐殿左，禾黍汉宫西。
台古疑藏剑，峯遥不见圭。
山川难尽识，赖有旧图携。
登崔园城上亭
作者：韩琦
朝代：宋

危榭厌颓基，登临事可悽。邱墟唐殿左，禾黍汉宫西。台古疑藏剑，峰遥不见圭。山川难尽识，赖有旧图携。
登广教院阁
作者：韩琦
朝代：宋

岑寂禅扉启昼关，公余为会一开颜。
高台面垒包平野，老柏参天碍远山。
花去春丛蝴蝶乱，雨匀朝圃桔槹闲。
徘徊轩槛何时下，直待前枝倦鹊还。
登广教院阁
作者：韩琦
朝代：宋

岑寂禅扉启昼关，公馀为会一开颜。高台面垒包平野，老柏参天碍远山。花去春丛蝴蝶乱，雨匀朝圃桔槔闲。徘徊轩槛何时下，直待前枝倦鹊还。
登抱螺台
作者：韩琦
朝代：宋

坏圃萧疏有废台，登高留客此徘徊。几年埋没荒榛满，今日崔巍宴席开。一境山川俱入眼，重阳风物尽宜杯。坐中不劝犹当醉，菊蕊浮香似拨醅。
登抱螺台
作者：韩琦
朝代：宋

坏圃萧踈有废台，登高留客此徘徊。
几年埋没荒榛满，今日崔巍宴席开。
一境山川俱入眼，重阳风物尽宜杯。
坐中不劝犹当醉，菊蕊浮香似拨醅。
登望宸阁
作者：韩琦
朝代：宋
体裁：七言律诗

危阁轻裘陟望宸，欲逃蒸暑若忧焚。清风自越兼金贵，真境都无数仞分。归渚水禽明似雪，扰空沙燕闹如蚊。凭轩眷阙羁魂断，乱逐南飞送雨云。
登永济驿楼
作者：韩琦
朝代：宋
体裁：七言绝句

远烟芳草媚斜阳，萧索邮亭一望长。尽日倚栏还独下，绿杨风软杏花香。
登西大悲阁
作者：韩琦
朝代：宋

蔼蔼西蓝阁，烦襟一望开。山川归盛德，奸杰委尘埃。城迥云连堞，烽闲草蔽台。谁知太守意，不为纳凉来。
登西大悲阁
作者：韩琦
朝代：宋

蔼蔼西蓝阁，烦襟一望开。
山川归盛德，姦杰委尘埃。
城迥云连堞，烽闲草蔽台。
谁知太守意，不为纳凉来。
登金铜门
作者：韩琦
朝代：宋
体裁：七言律诗

当暑思来坐北轩，俯看形胜在檐前。楼台突兀陵高木，城堞萦回际远天。万室正虞多暍者，一身惭独御泠然。歊烦尽涤无心下，欲帐轻绡彻夜眠。
百井路山桃盛开
作者：韩琦
朝代：宋
体裁：五言律诗

漫岭夭桃树，无人亦自开。云霞深隐洞，锦绣远成堆。生意惊樵斧，芳情谢宴杯。莫迷行客路，不似武陵回。
皇子诞庆五言十二韵
作者：韩琦
朝代：宋

圣统垂千祀，天仁覆万方。思贤咏场藿，兴俭缉帷囊。宽法均疏网，忧民甚纳隍。画衣期不犯，行苇见无伤。列庙灵潜佑，高穹意默彰。故教生嗣晚，欲示卜年长。帝梦前推吉，郊禖此报祥。协辰初告望，纪节正迎商。和气城铜律，休符集画堂。清飙来美应，瑞旭荐荣光。九县欢声沸，三都惠泽滂。非才尘近掖，援笔颂无疆。
皇子诞庆五言十二韵
作者：韩琦
朝代：宋

圣统垂千祀，天仁覆万方。
思贤咏场藿，兴俭缉帷囊。
宽法均疏网，忧民甚纳隍。
画衣期不犯，行苇见无伤。
列庙灵潜佑，高穹意默彰。
故教生嗣晚，欲示卜年长。
帝梦前推吉，郊禖此报祥。
协辰初告望，纪节正迎商。
和气城铜律，休符集画堂。
清飚来美应，瑞旭荐荣光。
九县欢声沸，三都惠泽滂。
非才尘近掖，援笔颂无疆。
盛暑思接荣归之游寄相守张工部
作者：韩琦
朝代：宋

伏暑如何散郁陶，荣归陪赏望空劳。红芳照槛莲千颊，绿荫环波柳万条。趋第小车谁竞挽，见山新址日增高。遥知贤守多娱地，诗笔虽豪酒未豪。
盛暑思接荣归之游寄相守张工部
作者：韩琦
朝代：宋

伏暑如何散鬰陶，荣归陪赏望空劳。
红芳照槛莲千颊，绿荫环波柳万条。
趋第小车谁竞挽，见山新址日增高。
遥知贤守多娱地，诗笔虽豪酒未豪。
睢阳五老图
作者：韩琦
朝代：宋

治道刚明老始闲，礼义曾着一朝冠。
观农省岁知民瘼，退寇安邦建夏桓。
法驾六龙亲善御，吟游五老薄时寒。
清名迈古今人慕，稷契余风后学看。
睢阳五老图
作者：韩琦
朝代：宋

治道刚明老始闲，礼义曾著一朝冠。观农省岁知民瘼，退寇安邦建夏桓。法驾六龙亲善御，吟游五老薄时寒。清名迈古今人慕，稷契馀风后学看。
硖石道中
作者：韩琦
朝代：宋

气爽风清八月天，雨余秋色自萧然。
正当崤渑难行路，得见田畴大有年。
丛薄远青供极望，霁云低白半危巅。
河桥咫尺乡程便，病质虽疲喜强前。
硖石道中
作者：韩琦
朝代：宋

气爽风清八月天，雨馀秋色自萧然。正当崤渑难行路，得见田畴大有年。丛薄远青供极望，霁云低白半危巅。河桥咫尺乡程便，病质虽疲喜强前。
示直彦
作者：韩琦
朝代：宋

人惟万物灵，各肖天地貌。
中人无贤愚，在禀父师教。
禀则道业成，奋跃出泥淖。
不禀坠素风，隐身于不孝。
汝父最汝怜，五岁入学校。
文采冀日彰，谓如隐雾豹。
不见汝成人，赍恨掩泉窖。
汝兮胡不思，先矩勉而效。
奈何一夕眠，乃至巳午觉。
开口受饮食，摩腹混笑闹。
四体遂吾懒，万事绝挂挠。
习焉而忘返，纨绮事不较。
高秋八月凉，蚊蟆罢蒙罩。
燃膏继昼景，着撰勤节抄。
诏举有前期，富贵孰不乐。
忍捐卿相科，甘坐阅酰酵。
示直彦
作者：韩琦
朝代：宋

人惟万物灵，各肖天地貌。中人无贤愚，在禀父师教。禀则道业成，奋跃出泥淖。不禀坠素风，隐身于不孝。汝父最汝怜，五岁入学校。文采冀日彰，谓如隐雾豹。不见汝成人，赍恨掩泉窖。汝兮胡不思，先矩勉而效。奈何一夕眠，乃至巳午觉。开口受饮食，摩腹混笑闹。四体遂吾懒，万事绝挂挠。习焉而忘返，纨绮事不较。高秋八月凉，蚊蟆罢蒙罩。燃膏继昼景，著撰勤节抄。诏举有前期，富贵孰不乐。忍捐卿相科，甘坐阅醯酵。
祀坟遇风
作者：韩琦
朝代：宋
体裁：七言律诗

忽极暄融候莫穷，不为膏泽却为风。气蒸人腹成中热，尘入花心作病虫。欲望好峰迷远目，正浓韶景失晴空。飘然终日俄收怒，归送旌旗撼晚红。
祀坟道中
作者：韩琦
朝代：宋

虽欣膏泽启丰年，民病犹艰救目前。
阙祀丘坟无解裂，荐饥村落少秋韆。
云梳陇麦千行直，粉淡墙花半脸妍。
榆荚渐能供歉腹，何曾抛得买春钱。
祀坟道中
作者：韩琦
朝代：宋

虽欣膏泽启丰年，民病犹艰救目前。阙祀丘坟无解裂，荐饥村落少鞦韆。云梳陇麦千行直，粉淡墙花半脸妍。榆荚渐能供歉腹，何曾抛得买春钱。
祀坟马上
作者：韩琦
朝代：宋

二茔逢节展松楸，因叹农畴荐不收。高穗有时存蜀黍，善耕犹惜卖吴牛。泉乾几处闲机硙，雨过谁家用粪楼。首种渐生还自喜，尚忧难救赤春头。